Interna številka naročila: 260-12/2020-8

Nova Gorica, december 2020

**RAZPISNA DOKUMENTACIJA ZA ODDAJO JAVNEGA NAROČILA**

**Predmet naročila: Nadgradnja in vzdrževanje RTG aparatov Philips CT in MR**

**Naročnik:** **Splošna bolnišnica dr. Franca Derganca Nova Gorica, Ulica padlih borcev 13A, 5290 Šempeter pri Gorici**

Naročnik izvaja naročilo v svojem imenu in za svoj račun.

**Vrsta postopka:** Odprti postopek

**Objava naročila:** Portal javni naročil, Uradni list Evropske unije – portal TED, spletne strani naročnika

Naročnik vabi vse zainteresirane gospodarske subjekte, da skladno z veljavnimi predpisi in to razpisno dokumentacijo predložijo svojo ponudbo za predmetno javno naročilo.

**KAZALO**

[NAVODILA PONUDNIKOM 3](#_Toc57801011)

[1. PRAVNA PODLAGA 3](#_Toc57801012)

[2. VSEBINA RAZPISNE DOKUMENTACIJE 3](#_Toc57801013)

[3. PREDMET JAVNEGA NAROČILA 3](#_Toc57801014)

[4. POSTOPEK ODDAJE JAVNEGA NAROČILA 4](#_Toc57801015)

[5. ROK IN NAČIN PREDLOŽITVE PONUDBE 4](#_Toc57801016)

[6. ODPIRANJE PODNUB 5](#_Toc57801017)

[7. DOSTOPNOST, POJASNILA IN SPREMEMBE RAZPISNE DOKUMENTACIJE 5](#_Toc57801018)

[8. UGOTAVLJANJE SPOSOBNOSTI 5](#_Toc57801019)

[8.1. Subjekti, za katere se ugotavlja sposobnost 5](#_Toc57801020)

[8.2. Razlogi za izključitev 7](#_Toc57801021)

[8.3. Pogoji za priznanje sposobnosti 10](#_Toc57801022)

[8.3.1. Osnovna sposobnost 10](#_Toc57801023)

[8.3.2. Tehnična in strokovna sposobnost 10](#_Toc57801024)

[9. POJASNJEVANJE, DOPOLNJEVANJE IN SPREMINJANJE PONUDB 11](#_Toc57801025)

[10. FINANČNA ZAVAROVANJA 11](#_Toc57801026)

[10.1. Zavarovanje za dobro izvedbo pogodbenih obveznosti 11](#_Toc57801027)

[11. MERILO 12](#_Toc57801028)

[12. PONUDBENA DOKUMENTACIJA 12](#_Toc57801029)

[12.1. Navodilo za izpolnitev obrazcev 12](#_Toc57801030)

[12.2. Ponudba – ponudbeni predračun 14](#_Toc57801031)

[12.3. Skupna ponudba 14](#_Toc57801032)

[12.4. Ponudba s podizvajalci 15](#_Toc57801033)

[13. ZAUPNOST 16](#_Toc57801034)

[14. ODSTOP OD ODDAJE JAVNEGA NAROČILA 17](#_Toc57801035)

[15. POGODBA 18](#_Toc57801036)

[16. PROTIKORUPCIJSKO DOLOČILO 18](#_Toc57801037)

[17. POUK O PRAVNEM VARSTVU 19](#_Toc57801038)

[PONUDBA – PONUDBENI PREDRAČUN 20](#_Toc57801039)

[SEZNAM REFERENČNIH DEL 22](#_Toc57801040)

[REFERENČNO POTRDILO 23](#_Toc57801041)

[PODIZVAJALCI 24](#_Toc57801042)

[IZJAVA PODIZVAJALCA O NEPOSREDNIH PLAČILIH 25](#_Toc57801043)

[MENIČNA IZJAVA 26](#_Toc57801044)

[IZJAVA O UDELEŽBI V LASTNIŠTVU PONUDNIKA IN O POVEZANIH DRUŽBAH 28](#_Toc57801045)

[IZJAVA O ODSOTNOSTI OSEBNIH POVEZAV 29](#_Toc57801046)

[POGODBA O NADGRADNJI IN VZDRŽEVANJU RTG APARATOV PHILIPS CT IN MR 30](#_Toc57801047)

# NAVODILA PONUDNIKOM

# PRAVNA PODLAGA

Postopek oddaje javnega naročila se izvaja na podlagi Zakona o javnem naročanju (Uradni list RS, št. 91/2015, 14/2018; v nadaljevanju tudi: ZJN-3) in podzakonskih aktov, ki urejajo javno naročanje, v skladu z veljavno zakonodajo, ki ureja področje javnih financ, področje predmeta javnega naročila ter drugimi veljavnimi predpisi.

# VSEBINA RAZPISNE DOKUMENTACIJE

Naročnik je za oddajo predmetnega javnega naročila pripravil razpisno dokumentacijo, ki jo sestavljajo sledeči dokumenti:

1. Navodila ponudnikom
2. Obrazec »Ponudba – ponudbeni predračun«
3. Obrazec »ESPD«
4. Obrazec »Seznam referenčnih del«
5. Obrazec »Referenčno potrdilo«
6. Obrazec »Podizvajalci«
7. Obrazec »Izjava podizvajalca o neposrednih plačilih«
8. Obrazec »Menična izjava«
9. Obrazec »Izjava o udeležbi v lastništvu ponudnika in o povezanih družbah«
10. Obrazec »Izjava o odsotnosti osebnih povezav«
11. Osnutek Pogodbe

Gospodarski subjekti naj razpisno dokumentacijo skrbno preučijo in kakršne koli morebitne nejasnosti ali nestrinjanja z njo naročniku sporočijo preko Portala javnih naročil, do poteka roka za postavljanje vprašanj. V nasprotnem primeru se šteje, da je razpisna dokumentacija jasna in da se gospodarski subjekt z njo strinja.

# PREDMET JAVNEGA NAROČILA

Predmet javnega naročila je: »Nadgradnja in vzdrževanje RTG aparatov Philips CT in MR«.

Predmet javnega naročila obsega:

* nadgradnjo RTG CT aparata Philips Brilliance 64, in sicer posodobitev programske opreme iz izida R2.x na izid R4.x, ter vzdrževanje po načelu »all inclusive«,
* nadgradnjo RTG MR aparata Philips Achieva 1,5T, in sicer posodobitev programske opreme iz izida R3.2 na izid R5.7, ter vzdrževanje po načelu »all inclusive«.

Podrobnejša specifikacija predmeta naročila je razvidna iz obrazca Ponudba – ponudbeni predračun, osnutka Pogodbe ter drugih relevantnih delov razpisne dokumentacije.

Ponudnik mora ponuditi predmet javnega naročila v celoti. Naročnik bo izbral ekonomsko najugodnejšo ponudbo za celotno javno naročilo. Ne glede na to, da mora ponudnik ponuditi predmet naročila v celoti, si naročnik pridržuje pravico, da glede na dejanske potrebe tudi po oddaji naročila zmanjša obseg predmeta naročila.

Naročnik ima za javno naročilo zagotovljena sredstva, kar je opredeljeno v naročnikovem finančnem načrtu. Ponudbe, ki bodo presegale višino zagotovljenih sredstev, bo naročnik zavrnil kot nedopustne.

# POSTOPEK ODDAJE JAVNEGA NAROČILA

Za oddajo javnega naročila se izvede odprti postopek (40. člen ZJN-3).

Naročnik bo, na podlagi pogojev in meril, določenih v tej razpisni dokumentaciji, izbral ponudnika, s katerim bo sklenil pogodbo za predmet javnega naročila v celoti. Naročnik bo sklenil pogodbo s ponudnikom, ki bo oddal ekonomsko najugodnejšo dopustno ponudbo, razen v primerih, opredeljenih v točki 15 te razpisne dokumentacije (»Odstop od oddaje javnega naročila«).

# ROK IN NAČIN PREDLOŽITVE PONUDBE

Ponudniki morajo ponudbe predložiti v informacijski sistem e-JN na spletnem naslovu <https://ejn.gov.si/>.

Ponudnik se mora pred oddajo ponudbe registrirati na spletnem naslovu <https://ejn.gov.si/>, v skladu z Navodili za uporabo informacijskega sistema za uporabo funkcionalnosti elektronske oddaje ponudb e-JN: PONUDNIKI, dostopnimi na portalu e-JN. Če je ponudnik že registriran v informacijski sistem e-JN, se v aplikacijo prijavi na istem naslovu.

Uporabnik ponudnika, ki je v informacijskem sistemu e-JN pooblaščen za oddajanje ponudb, ponudbo odda s klikom na gumb »Oddaj«. Informacijski sistem e-JN ob oddaji ponudbe zabeleži identiteto uporabnika in čas oddaje ponudbe. Uporabnik z oddajo ponudbe izkaže in izjavi voljo oddati zavezujočo ponudbo v imenu ponudnika.

Ponudba se šteje za pravočasno, če jo naročnik prejme preko sistema e-JN <https://ejn.gov.si/> **najkasneje do 21.1.2021 do 12:00 ure.** Za oddano ponudbo se šteje ponudba, ki je v informacijskem sistemu e-JN označena s statusom »ODDANO«.

Ponudnik lahko do roka za oddajo ponudb svojo ponudbo kadarkoli umakne ali spremeni. Če ponudnik v informacijskem sistemu e-JN svojo ponudbo umakne, se šteje, da ponudba ni bila oddana in je naročnik v sistemu e-JN tudi ne bo videl. Če ponudnik svojo ponudbo v informacijskem sistemu e-JN spremeni, je naročniku v tem sistemu odprta zadnja oddana ponudba. Po preteku roka za oddajo ponudb ponudbe ne bo več mogoče oddati.

# ODPIRANJE PODNUB

Odpiranje ponudb bo potekalo avtomatično v informacijskem sistemu e-JN na dan poteka roka za oddajo ponudb ob 12:01 uri, na spletnem naslovu <https://ejn.gov.si/>.

Odpiranje ponudb poteka tako, da informacijski sistem e-JN samodejno ob uri, ki je določena za javno odpiranje ponudb, prikaže podatke o ponudniku ter omogoči dostop do .pdf dokumenta, ki ga ponudnik naloži v sistem e-JN pod razdelek »Predračun«. Ponudniki, ki so oddali ponudbe, imajo te podatke v informacijskem sistemu e-JN na razpolago v razdelku »Zapisnik o odpiranju ponudb«.

# DOSTOPNOST, POJASNILA IN SPREMEMBE RAZPISNE DOKUMENTACIJE

Razpisna dokumentacija je ponudnikom dostopna na Portalu javnih naročil ([www.enarocanje.si](http://www.enarocanje.si)) in na spletnih straneh naročnika (<http://www.bolnisnica-go.si/jn>).

Komunikacija s ponudniki o vprašanjih oziroma pobudah v zvezi z vsebino naročila in v zvezi s pripravo ponudbe poteka izključno preko Portala javnih naročil.

Naročnik bo zahtevo za pojasnilo razpisne dokumentacije oziroma kakršnokoli drugo vprašanje v zvezi z naročilom štel kot pravočasno, v kolikor bo na Portalu javnih naročil zastavljeno najkasneje do **29.12.2020 do 12:00 ure.**

Na zahteve za pojasnila oziroma druga vprašanja ali pobude v zvezi z naročilom, zastavljena po tem roku, naročnik ne bo odgovarjal.

Naročnik si pridržuje pravico, da razpisno dokumentacijo spremeni ali dopolni, pri čemer bo, v kolikor bo to potrebno v luči načela sorazmernosti, podaljšal rok za oddajo ponudb. Ponudniki morajo spremljati morebitna pojasnila, spremembe oziroma dopolnitve razpisne dokumentacije, saj pojasnila, spremembe in dopolnitve predstavljajo sestavni del razpisne dokumentacije. Kot del razpisne dokumentacije štejejo tudi vprašanja in odgovori, objavljeni na Portalu javnih naročil.

# UGOTAVLJANJE SPOSOBNOSTI

### Subjekti, za katere se ugotavlja sposobnost

Gospodarski subjekti, ki nastopajo v ponudbi, morajo izpolnjevati pogoje za priznanje sposobnosti in pri njih ne smejo obstajati razlogi za izključitev. Izpolnjevanje pogojev za priznanje sposobnosti in neobstoj razlogov za izključitev morajo, v kolikor ni pri posamezni točki navedeno drugače, izkazati vsi gospodarski subjekti v ponudbi, in sicer:

- ponudnik;

- vsi partnerji v skupni ponudbi;

- vsi podizvajalci, ne glede na fazo izvedbe javnega naročila, v kateri jih ponudnik vključi v izvedbo javnega naročila;

- vsi subjekti, katerih zmogljivosti uporablja ponudnik v skladu z 81. členom ZJN-3 (vključno s fizičnimi osebami, s katerimi sodeluje ponudnik in te pri njem niso zaposlene).

Ob predložitvi ponudbe bo naročnik namesto potrdil, ki jih izdajajo javni organi ali tretje osebe, v skladu z 79. členom ZJN-3 sprejel »Enotni evropski dokument v zvezi z oddajo javnega naročila – ESPD«, ki predstavlja posodobljeno uradno lastno izjavo gospodarskega subjekta, kot predhodni dokaz v zvezi z razlogi za izključitev in pogoji za priznanje sposobnosti. Obrazec ESPD vključuje tudi uradno izjavo o tem, da bo gospodarski subjekt na zahtevo in brez odlašanja sposoben predložiti dokazila, ki dokazujejo neobstoj razlogov za izključitev in izpolnjevanje pogojev za priznanje sposobnosti. Obrazec ESPD je treba v ponudbi predložiti za vse gospodarske subjekte, navedene v prvem odstavku te točke.

Gospodarski subjekt mora v obrazcu ESPD navesti vse informacije, na podlagi katerih bo naročnik potrdila ali druge informacije pridobil v nacionalni bazi podatkov, ter na predmetnem obrazcu podati soglasje, da naročnik pridobi ta dokazila in informacije.

V kolikor posameznem gospodarskem subjektu skladno z določili te razpisne dokumentacije ni treba izkazati izpolnjevanja določenega pogoja, gospodarski subjekt pusti neizpolnjen del obrazca ESPD, ki se nanaša na tak pogoj.

Gospodarski subjekt naročnikov obrazec ESPD (datoteka XML) uvozi na spletni strani Portala javnih naročil: <http://www.enarocanje.si/_ESPD/> in v njega neposredno vnese zahtevane podatke. Ponudnik, ki v sistemu e-JN oddaja ponudbo, naloži svoj obrazec ESPD v razdelek »ESPD – ponudnik«, obrazce ESPD ostalih sodelujočih v ponudbi pa naloži v razdelek »ESPD – ostali sodelujoči«. Ponudnik, ki v sistemu e-JN oddaja ponudbo, naloži nepodpisan ESPD v formatu .xml in bo podpisan hkrati s podpisom ponudbe. Za ostale sodelujoče ponudnik v razdelek »ESPD – ostali sodelujoči« priloži podpisane ESPD v formatu .pdf, ali v elektronski obliki podpisan .xml.

Gospodarski subjekt lahko dokazila o neobstoju razlogov za izključitev in dokazila o izpolnjevanju pogojev za priznanje sposobnosti predloži tudi sam. Naročnik si pridržuje pravico do preveritve verodostojnosti predloženih dokazil pri njihovih izdajateljih oziroma podpisnikih.

**Naročnik lahko ponudnika kadar koli med postopkom oddaje javnega naročila pozove k predložitvi dokazil (potrdil, izjav, overjenih zapriseženih izjav, izpisov iz evidenc oziroma registrov, pogodb, računov, specifikacij izvedenih storitev ipd.), ki izkazujejo neobstoj razlogov za izključitev in izpolnjevanje pogojev za priznanje sposobnosti. Ponudnik bo dolžan predložiti dokazila v sorazmernem roku, ki ga bo v pozivu določil naročnik. Naročnik bo v vsakem primeru pred oddajo naročila preveril obstoj in vsebino podatkov oziroma drugih navedb iz ponudbe ponudnika, kateremu se odloči oddati javno naročilo.**

### Razlogi za izključitev

Naročnik bo iz sodelovanja v postopku javnega naročanja izključil ponudnika, če pri preverjanju v skladu s 77., 79. in 80. členom ZJN-3 ugotovi ali je drugače seznanjen, da za katerikoli gospodarski subjekt v njegovi ponudbi obstaja kateri od sledečih razlogov za izključitev:

1. Gospodarskemu subjektu ali osebi, ki je članica upravnega, vodstvenega ali nadzornega organa tega gospodarskega subjekta ali ki ima pooblastila za njegovo zastopanje ali odločanje ali nadzor v njem, je bila izrečena pravnomočna sodba, ki ima elemente kaznivih dejanj opredeljenih v KZ-1, ki so navedena v prvem odstavku 75. člena ZJN-3, in sicer:

-        terorizem (108. člen KZ-1),

-        financiranje terorizma (109. člen KZ-1),

-        ščuvanje in javno poveličevanje terorističnih dejanj (110. člen KZ-1),

-        novačenje in usposabljanje za terorizem (111. člen KZ-1),

-        spravljanje v suženjsko razmerje (112. člen KZ-1),

-        trgovina z ljudmi (113. člen KZ-1),

-        sprejemanje podkupnine pri volitvah (157. člen KZ-1),

-        kršitev temeljnih pravic delavcev (196. člen KZ-1),

-        goljufija (211. člen KZ-1),

-        protipravno omejevanje konkurence (225. člen KZ-1),

-        povzročitev stečaja z goljufijo ali nevestnim poslovanjem (226. člen KZ-1),

-        oškodovanje upnikov (227. člen KZ-1),

-        poslovna goljufija (228. člen KZ-1),

-        goljufija na škodo Evropske unije (229. člen KZ-1),

-        preslepitev pri pridobitvi in uporabi posojila ali ugodnosti (230. člen KZ-1),

-        preslepitev pri poslovanju z vrednostnimi papirji (231. člen KZ-1),

-        preslepitev kupcev (232. člen KZ-1),

-        neupravičena uporaba tuje oznake ali modela (233. člen KZ-1),

-        neupravičena uporaba tujega izuma ali topografije (234. člen KZ-1),

-        ponareditev ali uničenje poslovnih listin (235. člen KZ-1),

-        izdaja in neupravičena pridobitev poslovne skrivnosti (236. člen KZ-1),

-        zloraba informacijskega sistema (237. člen KZ-1),

-        zloraba notranje informacije (238. člen KZ-1),

-        zloraba trga finančnih instrumentov (239. člen KZ-1),

-        zloraba položaja ali zaupanja pri gospodarski dejavnosti (240. člen KZ-1),

-        nedovoljeno sprejemanje daril (241. člen KZ-1),

-        nedovoljeno dajanje daril (242. člen KZ-1),

-        ponarejanje denarja (243. člen KZ-1),

-        ponarejanje in uporaba ponarejenih vrednotnic ali vrednostnih papirjev (244. člen KZ-1),

-        pranje denarja (245. člen KZ-1),

-        zloraba negotovinskega plačilnega sredstva (246. člen KZ-1),

-        uporaba ponarejenega negotovinskega plačilnega sredstva (247. člen KZ-1),

-        izdelava, pridobitev in odtujitev pripomočkov za ponarejanje (248. člen KZ-1),

-        davčna zatajitev (249. člen KZ-1),

-        tihotapstvo (250. člen KZ-1),

-        zloraba uradnega položaja ali uradnih pravic (257. člen KZ-1),

-        oškodovanje javnih sredstev (257.a člen KZ-1),

-        izdaja tajnih podatkov (260. člen KZ-1),

-        jemanje podkupnine (261. člen KZ-1),

-        dajanje podkupnine (262. člen KZ-1),

-        sprejemanje koristi za nezakonito posredovanje (263. člen KZ-1),

-        dajanje daril za nezakonito posredovanje (264. člen KZ-1),

-        hudodelsko združevanje (294. člen KZ-1).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi) in
* **Potrdilo iz kazenske evidence** (za vse gospodarske subjekte v ponudbi; potrdilo ne sme biti starejše od datuma objave obvestila o predmetnem javnem naročilu in mora biti izdano do poteka roka za oddajo ponudb) in
* **Potrdilo iz kazenske evidence** (za vse fizične osebe gospodarskih subjektov, ki so navedene v tej točki; potrdilo ne sme biti starejše od datuma objave obvestila o predmetnem javnem naročilu in mora biti izdano do poteka roka za oddajo ponudb).
* opomba: v kolikor ponudnik ne predloži potrdil iz kazenske evidence za osebe iz prvega odstavka 75. člena ZJN-3 oziroma za gospodarski subjekt, ga lahko naročnik pozove k predložitvioverjene zaprisežene izjaveo nekaznovanosti vsake posamezne fizične oziroma pravne osebe,ki se nanaša na dan poteka roka za oddajo ponudb, dane pred pristojnim upravnim organom ali notarjem.
1. Gospodarski subjekt ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, pri čemer vrednost teh neplačanih zapadlih obveznosti na dan oddaje ponudbe znaša 50 EUR ali več. Šteje se, da gospodarski subjekt ne izpolnjuje obveznosti iz prejšnjega stavka tudi, če na dan oddaje ponudbe ali prijave ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne oddaje ponudbe ali prijave (drugi odstavek 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).
1. Gospodarski subjekt je na dan, ko poteče rok za oddajo ponudb, izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami (točka a četrtega odstavka 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).
1. Gospodarskemu subjektu je bila v zadnjih treh letih pred potekom roka za oddajo ponudb s pravnomočno odločbo pristojnega organa Republike Slovenije ali druge države članice ali tretje države, več, kot enkrat izrečena globa zaradi prekrška v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri mu je bila s pravnomočno odločitvijo ali več pravnomočnimi odločitvami izrečena globa za prekršek (točka b četrtega odstavka 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).
1. Naročnik lahko na kakršen koli način izkaže kršitev obveznosti na področju okoljskega, socialnega ali delovnega prava, ki so določene v pravu Evropske unije, predpisih, ki veljajo v Republiki Sloveniji, kolektivnih pogodbah ali predpisih mednarodnega okoljskega, socialnega in delovnega prava. Seznam mednarodnih socialnih in okoljskih konvencij določa Priloga X Direktive 2014/24/EU oziroma Priloga XIV Direktive 2014/25/EU (točka a šestega odstavka 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).
1. Nad gospodarskim subjektom se je začel postopek zaradi insolventnosti ali prisilnega prenehanja ali postopek likvidacije, ali njegova sredstva ali poslovanje upravlja upravitelj ali sodišče, ali so njegove poslovne dejavnosti začasno ustavljene, ali se je v skladu s predpisi druge države nad njim začel postopek ali pa je nastal položaj z enakimi pravnimi posledicami (točka b šestega odstavka 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).
1. Naročnik lahko z ustreznimi sredstvi izkaže, da je gospodarski subjekt zagrešil hujšo kršitev poklicnih pravil, zaradi česar je omajana njegova integriteta (točka c šestega odstavka 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).
1. Pri gospodarskem subjektu so se pri prejšnji pogodbi o izvedbi javnega naročila ali prejšnji koncesijski pogodbi pokazale precejšnje ali stalne pomanjkljivosti pri izpolnjevanju ključne obveznosti, zaradi česar je naročnik predčasno odstopil od prejšnjega naročila oziroma pogodbe ali uveljavljal odškodnino ali so bile izvedene druge primerljive sankcije (točka f šestega odstavka 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).

V kolikor gospodarski subjekt v zvezi z izkazovanjem neobstoja razlogov za izključitev v zgornjih točkah 1, 2, 4 ali 6 ne more pridobiti in predložiti zahtevnih dokumentov, ker država v kateri ima gospodarski subjekt svoj sedež, ne izdaja takšnih dokumentov, jih je mogoče nadomestiti z zapriseženo izjavo, če pa ta v državi v kateri ima ponudnik svoj sedež ni predvidena, pa z izjavo določene osebe, dano pred pristojnim sodnim ali upravnim organom, notarjem ali pred pristojno poklicno ali trgovinsko organizacijo v matični državi te osebe ali v državi, v kateri ima gospodarski subjekt sedež.

### Pogoji za priznanje sposobnosti

Naročnik od ponudnikov zahteva izpolnjevanje sledečih pogojev za priznanje sposobnosti:

#### Osnovna sposobnost

1. Gospodarski subjekt mora biti registriran za opravljanje dejavnosti, ki je predmet tega javnega naročila (prvi odstavek 76. člena ZJN-3), in sicer mora biti registriran za sledečo dejavnost: popravila elektronskih in optičnih naprav (šifra C 33.130 po SKD 2008).

Pogoj mora izpolnjevati vsak gospodarski subjekt v ponudbi (razen fizičnih oseb, ki po praksi Državne revizijske komisije štejejo za podizvajalce, vendar niso kot samostojni podjetniki registrirani za opravljanje dejavnosti).

Dokazilo:

* **Izpolnjen obrazec ESPD** (v delu IV α, v razdelku »Skupna navedba za vse pogoje za sodelovanje«, za vse gospodarske subjekte v ponudbi).

#### Tehnična in strokovna sposobnost

1. Ponudnik je v zadnjih treh letih, šteto od dneva objave obvestila o tem naročilu na Portalu javnih naročil, uspešno (to je časovno, količinsko in kakovostno v skladu z naročilom oziroma pogodbo ter veljavnimi predpisi) izvedel storitve nadgradnje RTG CT aparata/aparatov in RTG MR aparata/aparatov pri vsaj enem naročniku v območju EU v skupni vrednosti najmanj 50.000,00 EUR brez DDV.

Pogoj mora izpolnjevati ponudnik. Skupina ponudnikov lahko pogoj izpolni skupaj. Ponudnik (oziroma skupina ponudnikov) lahko pogoj izpolni tudi s podizvajalci ali s subjekti, katerih zmogljivosti uporablja. V vsakem primeru mora subjekt, na katerega se nanaša referenca (tj. imetnik reference), prevzeti in izvesti tisti del predmetnega javnega naročila, ki je istovrsten vsebini reference. Del, za katera je naročnik zahteval predložitev reference (tj. nadgradnje RTG CT aparata in vzdrževanje RTG MR aparata), ne sme izvajati gospodarski subjekt, ki zanje ni predložil reference.

Naročnik si pridržuje pravico, da izpolnjevanje referenčnega pogoja v fazi pregleda in ocenjevanja ponudb preveri pri referenčnih naročnikih oziroma pri drugih subjektih, ki razpolagajo z informacijami glede vsebine in uspešnosti izvedbe referenčnega posla.

Dokazilo:

* **Izpolnjen obrazec ESPD** (v delu IV α, v razdelku »Skupna navedba za vse pogoje za sodelovanje«, za vse gospodarske subjekte v ponudbi) in
* **Izpolnjen obrazec »Seznam referenčnih del«** in
* **Izpolnjen in s strani referenčnega naročnika potrjen obrazec »Referenčno potrdilo«** (za vse gospodarske subjekte v ponudbi, ki prispevajo k izpolnitvi pogoja).

# POJASNJEVANJE, DOPOLNJEVANJE IN SPREMINJANJE PONUDB

Če so ali se zdijo informacije ali dokumentacija, ki jih morajo predložiti gospodarski subjekti, nepopolne ali napačne oziroma če posamezni dokumenti manjkajo, lahko (ni pa nujno) naročnik zahteva, da ponudnik v ustreznem roku predloži manjkajoče dokumente ali dopolni, popravi ali pojasni ustrezne informacije ali dokumentacijo, pod pogojem, da je takšna zahteva skladna z načeloma enake obravnave in transparentnosti.

Naročnik lahko od ponudnika, v okviru omejitev iz šestega in sedmega odstavka 89. člena ZJN-3, zahteva dopolnitev, popravek, spremembo ali pojasnilo njegove ponudbe le, kadar določenega dejstva ne more preveriti sam. Predložitev manjkajočega dokumenta ali dopolnitev, popravek ali pojasnilo informacije ali dokumentacije se lahko nanaša izključno na takšne elemente ponudbe, katerih obstoj pred iztekom roka, določenega za predložitev prijave ali ponudbe, je mogoče objektivno preveriti. Če ponudnik ne predloži manjkajočega dokumenta ali ne dopolni, popravi ali pojasni ustrezne informacije ali dokumentacije, bo naročnik ponudbo zavrnil.

# FINANČNA ZAVAROVANJA

Na podlagi drugega odstavka 93. člena ZJN-3 in f) točke 6. odstavka 62. člena ZJN-3 ter v skladu z Uredbo o finančnih zavarovanjih pri javnem naročanju (Uradni list RS, št. 27/2016) naročnik v postopku javnega naročanja določa naslednja obvezna finančna zavarovanja, ki jih mora predložiti ponudnik.

## Zavarovanje za dobro izvedbo pogodbenih obveznosti

Pogodba o javnem naročilu bo postala veljavna pod pogojem, da izbrani ponudnik predloži finančno zavarovanje za dobro izvedbo pogodbenih obveznosti, skladno s to točko razpisne dokumentacije. Izbrani ponudnik bo moral skupaj s podpisom Pogodbe o nadgradnji in vzdrževanju RTG aparatov Philips CT in MR naročniku predložiti originalno podpisano in žigosano bianko menico v papirni obliki. Ponudnik pa mora **že v ponudbi predložiti izpolnjen, podpisan in žigosan obrazec Menična izjava**, z veljavnostjo do vključno dneva sklenitve Pogodbe plus 62 mesecev, s katero naročnika za primer sklenitve Pogodbe ter izpolnitve katere od spodaj navedenih okoliščin pooblasti za izpolnitev bianko menice do višine 10% od skupne vrednosti pogodbe z DDV.

Če se bo skladno s 95. členom ZJN-3 spremenil rok veljavnosti pogodbe ali vrednost predmeta naročila, bo moral izvajalec temu ustrezno spremeniti, podaljšati oziroma nadomestiti tudi zavarovanje za dobro izvedbo pogodbenih obveznosti.

Finančno zavarovanje lahko naročnik unovči, če:

* izvajalec ne prične izpolnjevati svojih pogodbenih obveznosti v roku in v skladu z določili pogodbe,
* izvajalec preneha izpolnjevati svoje pogodbene obveznosti v skladu z določili pogodbe,
* izvajalec svojih obveznosti ne izpolni skladno s pogodbo, v dogovorjeni kakovosti, obsegu ali rokih (tj. razlog neizpolnitve, nepravočasne izpolnitve ali nepravilne izpolnitve),
* naročnik med izvajanjem storitev ugotovi, da dela dejansko izvaja subjekt, ki ni izvajalec, priglašeni podizvajalec ali partner v skupnem nastopu,
* izvajalec odstopi od pogodbe brez utemeljenega razloga, ki bi izviral iz sfere naročnika,
* naročnik odstopi od pogodbe iz utemeljenega razloga, ki izvira iz sfere izvajalca,
* izvajalec naročniku povzroči škodo, ki je ne povrne v roku 8 dni po pozivu naročnika,
* izvajalec naročniku poda zavajajoče ali lažne izjave, podatke oziroma dokumente,
* izvajalec v roku, ki ga določi naročnik, ne odpravi morebitnih pomanjkljivosti ali napak na izvedenem predmetu naročila,
* izvajalec naročniku skladno z njegovim pozivom ne izroči novega, podaljšanega oziroma spremenjenega finančnega zavarovanja, ki bi bilo potrebno zaradi spremembe trajanja veljavnosti pogodbe ali vrednosti predmeta naročila.

#  MERILO

Merilo je ekonomsko najugodnejša ponudba, določena na podlagi najnižje skupne ponudbene cene v EUR brez DDV. Naročnik bo naročilo oddal ponudniku, ki bo v dopustni ponudbi ponudil najnižjo skupno ponudbeno ceno brez DDV (razen v primerih, opisanih v točki 15 »Odstop od oddaje javnega naročila«). Ponudniki zaokrožijo ponudbeno ceno na največ dve decimalni mesti.

V primeru, da bo skupna ponudbena cena brez DDV v dveh ali več ponudbah enaka, bo naročnik med njimi izbral tisto ponudbo, ki je bila na portalu e-JN oddana prej.

# PONUDBENA DOKUMENTACIJA

## Navodilo za izpolnitev obrazcev

Ponudnik mora v ponudbi predložiti sledečo dokumentacijo:

1. Obrazec »Ponudba – ponudbeni predračun«
2. Obrazec »ESPD« (za vse gospodarske subjekte v ponudbi)
3. **Potrdilo iz kazenske evidence** (za vse gospodarske subjekte v ponudbi; potrdilo ne sme biti starejše od datuma objave obvestila o predmetnem javnem naročilu ter mora biti izdano do poteka roka za oddajo ponudb),
4. **Potrdilo iz kazenske evidence** (za vse fizične osebe gospodarskih subjektov iz prvega odstavka 75. člena ZJN-3; potrdilo ne sme biti starejše od datuma objave obvestila o predmetnem javnem naročilu ter mora biti izdano do poteka roka za oddajo ponudb),
5. Obrazec »Seznam referenčnih del«
6. Obrazec »Referenčno potrdilo«
7. Obrazec »Podizvajalci« (obrazec se predloži le v primeru, da ponudnik nastopa s podizvajalci)
8. Obrazec »Izjava podizvajalca o neposrednih plačilih« (obrazec se predloži samo za podizvajalce, ki zahtevajo neposredna plačila; v kolikor noben podizvajalec ne zahteva neposrednih plačil ali če ponudnik ne nastopa s podizvajalci, obrazca ni treba predložiti)
9. Obrazec »Menična izjava«
10. Obrazec »Izjava o udeležbi v lastništvu ponudnika in o povezanih družbah«
11. Obrazec »Izjava o odsotnosti osebnih povezav«
12. Osnutek Pogodbe

**Vsi dokumenti morajo biti ustrezno izpolnjeni, parafirani ter na mestih, kjer je to označeno, datirani, podpisani s strani pooblaščene osebe in, v kolikor gospodarski subjekt posluje z žigom, tudi žigosani.** Izjema od navedenega velja za osnutek Pogodbe, ki mora biti le parafiran, ni pa treba, da je tudi izpolnjen, podpisan in žigosan. V kolikor ponudbena dokumentacija ni pripravljena skladno s tem odstavkom, lahko naročnik ponudnika pozove k dopolnitvi ponudbe, ob upoštevanju načel enakopravne obravnave in preglednosti.

Če so dokumenti podpisani s strani osebe, ki ni zakoniti zastopnik ali prokurist gospodarskega subjekta, mora imeti taka oseba pooblastilo za podpis dokumentov. Takega pooblastila ni treba predložiti že v ponudbeni dokumentaciji, moral pa ga bo ponudnik predložiti naknadno, v kolikor bo naročnik to zahteval. V kolikor to ni posebej zahtevano oziroma dopuščeno, gospodarski subjekt ne sme pripisovati, črtati ali spreminjati vsebine razpisnih obrazcev, temveč mora, v kolikor meni, da ti niso ustrezni, naročnika o tem opozoriti na portalu javnih naročil pred potekom roka za postavljanje vprašanj.

Ponudnik v ponudbi predloži dokumente, ki so navedeni v tej točki. V fazi pregleda in ocenjevanja ponudb bo moral ponudnik na poziv naročnika in v sorazmernem roku, ki ga bo določil naročnik, predložiti dodatna dokazila (potrdila, izjave, izpise iz evidenc oziroma registrov, pogodbe, račune, specifikacije izvedenih storitev ipd.), kot izhaja iz točke 8 te razpisne dokumentacije in ZJN-3.

Ponudnik, ki odda ponudbo, pod kazensko in materialno odgovornostjo jamči, da so vsi podatki in dokumenti, podani v ponudbeni dokumentaciji, resnični, točni in nezavajajoči, da odražajo zadnje stanje, ter da listine ustrezajo izvirnikom. V nasprotnem primeru ponudnik naročniku odgovarja za vso škodo, ki mu nastane, dajanje neresničnih izjav ter predložitev ponarejenih ali spremenjenih listin kot pravih pa se naznani pristojnemu organu. Naročnik lahko v postopku preverjanja ponudb od ponudnika kadarkoli zahteva, da mu predloži na vpogled izvirnike predloženih dokumentov.

Ponudniki ne glede na izid postopka javnega naročanja prevzemajo vse stroške priprave ponudbe, vključno z morebitnimi drugimi stroški, ki jim nastanejo v postopku oziroma v zvezi s postopkom javnega naročanja. Ponudniki z oddajo ponudbe pristajajo na način izvedbe javnega naročila, kot je opredeljen v dokumentaciji v zvezi z oddajo javnega naročila, ter skladno z veljavnimi predpisi.

Postopek javnega naročanja poteka v slovenskem jeziku. Vsi dokumenti, ki jih predloži ponudnik, morajo biti v slovenskem jeziku ali prevedeni v slovenski jezik s strani sodnega tolmača.

## Ponudba – ponudbeni predračun

Ponudnik vpiše v obrazec »Ponudba – ponudbeni predračun« poleg drugih podatkov skupno ponudbeno ceno v EUR brez DDV, znesek DDV in skupno ponudbeno ceno z DDV. Cena je fiksna in nespremenljiva ves čas veljavnosti pogodbe.

Ponujena cena mora zajemati vse popuste in stroške (stroške potrošnega materiala, potrebovanih strojev in opreme, zavarovanj, pridobitve listin in dokumentacije, dobave blaga, prevozne, organizacijske, manipulativne ter vse morebitne druge stroške, ki so neposredno ali posredno povezani z izpolnitvijo javnega naročila).

Predmet ponudbe mora izpolnjevati vse tehnične in druge zahteve, navedene v tej razpisni dokumentaciji.

Ponudnik mora razpolagati z zadostnimi tehničnimi, kadrovskimi, finančnimi in drugimi zmogljivostmi, potrebnimi za izvedbo javnega naročila, tako da lahko predmet javnega naročila izvede v rokih, pod pogoji in na način, kot je zahtevano v dokumentaciji v zvezi z oddajo javnega naročila.

Ponudba mora biti veljavna do 31.3.2021.V kolikor bo postopek oddaje javnega naročila trajal dlje, kot je predvideno, in bo treba podaljšati veljavnost ponudbe, lahko to stori ponudnik samoiniciativno ali na poziv naročnika.

Variantne ponudbe niso dovoljene.

Ponudnik mora v obrazcu Ponudba – ponudbeni predračun izpolniti in ponuditi vse postavke, pri čemer morajo biti cene vpisane v EUR ter zaokrožene na največ dve decimalni mesti. V kolikor ponudnik ne vpiše posamezne cene ali uporabi znak »/« ali podobno, se šteje, da je cena za tako postavko nič (0) EUR, torej, da ponuja postavko, kjer ni vpisane cene, brezplačno oziroma, da je cena zanjo vključena v druge postavke ponudbenega predračuna.

**Ponudnik v sistemu e-JN naloži v razdelek »Predračun« obrazec Ponudba – ponudbeni predračun v .pdf datoteki. V ta razdelek naloženi dokument bo dostopen na javnem odpiranju ponudb.**

## Skupna ponudba

Skupina gospodarskih subjektov lahko predloži skupno ponudbo. V takem primeru je treba v obrazcih ESPD navesti vse gospodarske subjekte, ki so udeleženi v skupni ponudbi. Ponudniki, ki nastopajo v skupni ponudbi, morajo na obrazcu ESPD navesti, kakšna je njihova vloga v skupini, pri čemer mora en ponudnik izbrati vlogo vodilnega partnerja. Naročnik bo do sprejema odločitve o naročilu komuniciral z vodilnim partnerjem.

V primeru skupne ponudbe pri nobenem ponudniku ne smejo obstajati razlogi za izključitev, pogoje za priznanje sposobnosti pa lahko izpolnijo ponudniki skupaj (v kolikor se pri posameznem pogoju ne zahteva, da ga izpolnijo vsi partnerji v skupni ponudbi ali vsi gospodarski subjekti v ponudbi).

Vsak ponudnik v skupni ponudbi mora zase izpolniti in predložiti obrazec ESPD, obrazec Izjava o udeležbi v lastništvu ponudnika in o povezanih družbah, obrazec Izjava o odsotnosti osebnih povezav ter potrdila iz kazenske evidence. Potrdila iz kazenske evidence mora vsak ponudnik v skupni ponudbi predložiti tako zase, kot tudi za vsako osebo, ki je članica njegovega upravnega, vodstvenega ali nadzornega organa ali ki ima pooblastila za njegovo zastopanje ali odločanje ali nadzor v njem.

Obrazce Ponudba – ponudbeni predračun, Seznam referenčnih del, Podizvajalci, Menična izjava ter osnutek Pogodbe podpiše in žigosa vodilni partner v skupni ponudbi. Ponudniki morajo v svojem notranjem razmerju pooblastiti vodilnega partnerja za podpis oziroma predložitev vseh dokumentov, navedenih v tem odstavku. Takega pooblastila oziroma pooblastil ni treba predložiti že v ponudbeni dokumentaciji, moral pa ga/jih bo vodilni partner predložiti naknadno, v kolikor bo naročnik to zahteval.

V primeru, da bo skupina ponudnikov izbrana za izvedbo predmetnega naročila, bo naročnik zahteval, da predložijo akt o skupni izvedbi naročila (na primer pogodbo o sodelovanju), v katerem bodo natančno opredeljene naloge, pravice in obveznosti posameznih ponudnikov, način poravnavanja obveznosti s strani naročnika (vsakemu ponudniku posebej ali preko vodilnega partnerja) ter morebitna pooblastila za komunikacijo z naročnikom. V vsakem primeru vsi ponudniki odgovarjajo naročniku neomejeno solidarno.

## Ponudba s podizvajalci

Podizvajalec je gospodarski subjekt, ki je pravna ali fizična oseba in za ponudnika oziroma skupino ponudnikov dobavlja blago ali izvaja storitev oziroma gradnjo, ki je neposredno povezana s predmetom javnega naročila.

V primeru, da bo ponudnik pri izvedbi naročila sodeloval s podizvajalci, mora v obrazcu ESPD navesti vse podizvajalce. Ponudnik lahko odda v podizvajanje del javnega naročila, vendar ne celotnega naročila. Ponudnik mora v ponudbi predložiti tudi izpolnjen obrazec ESPD za vsakega podizvajalca, s katerim bo sodeloval pri naročilu.

Ponudniku, ki namerava naročilo izvesti s podizvajalci, v ponudbi ni treba predložiti dogovorov oziroma pogodb s podizvajalci, moral pa jih bo predložiti naknadno, v kolikor bo naročnik to zahteval. Enako velja za primer, ko ponudnik uporabi zmogljivosti drugega subjekta skladno z 81. členom ZJN-3.

Pri nobenem od podizvajalcev ne smejo obstajati razlogi za izključitev. Pogoje za priznanje sposobnosti lahko ponudnik oziroma skupina ponudnikov izpolnjuje s podizvajalci (v kolikor se pri posameznem pogoju ne zahteva, da ga izpolnijo vsi partnerji v skupni ponudbi ali vsi gospodarski subjekti v ponudbi). Odsotnost obstoja razlogov za izključitev in obstoj pogojev za priznanje sposobnosti se pri podizvajalcih dokazuje, kot pri ostalih gospodarskih subjektih, skladno s točko 8 te razpisne dokumentacije (»Ugotavljanje sposobnosti«).

V kolikor bodo pri posameznem podizvajalcu obstajali razlogi za izključitev oziroma ne bo izpolnjeval pogojev za sodelovanje iz te razpisne dokumentacije, bo naročnik takega podizvajalca zavrnil in zahteval njegovo zamenjavo (oziroma prevzem dela naročila zavrnjenega podizvajalca s strani ponudnika). Enako velja za druge subjekte, katerih zmogljivosti uporablja ponudnik skladno z 81. členom ZJN-3.

Izbrani ponudnik v razmerju do naročnika v celoti odgovarja za izvedbo naročila, tudi če naročilo izvede s podizvajalci.

Podizvajalci, ki bodo priglašeni v ponudbi, morajo ustrezno izpolniti, datirati, podpisati in žigosati svoj obrazec ESPD, ponudnik pa mora ta obrazec predložiti v svoji ponudbi za vsak gospodarski subjekt, ki namerava sodelovati pri izpolnitvi javnega naročila in ima skladno z ZJN-3 oziroma prakso Državne revizijske komisije status podizvajalca.

Ponudnik (oziroma skupina ponudnikov), ki namerava oddati del javnega naročila v podizvajanje, mora v ponudbi predložiti izpolnjen, podpisan, datiran in žigosan obrazec »Podizvajalci«, v katerem mora navesti vse podizvajalce, vsak del javnega naročila, ki ga namerava oddati v podizvajanje, ter kontaktne podatke in zakonite zastopnike predlaganih podizvajalcev.

Neposredna plačila podizvajalcem so po ZJN-3 v primeru, ko podizvajalec to zahteva, obvezna. V takem primeru mora ponudnik v ponudbi priložiti izpolnjen, datiran ter s strani podizvajalca podpisan in žigosan obrazec »Zahteva podizvajalca za neposredno plačilo«.

Kadar podizvajalec zahteva neposredno plačilo, mora ponudnik oziroma izvajalec:

* v pogodbi pooblastiti naročnika, da na podlagi potrjenega računa oziroma situacije s strani glavnega izvajalca neposredno plačuje podizvajalcu,
* že v ponudbi predložiti obrazec »Izjava podizvajalca o neposrednih plačilih«, ki vključuje soglasje podizvajalca, na podlagi katerega naročnik namesto ponudnika poravna podizvajalčevo terjatev do ponudnika,
* svojemu računu ali situaciji priložiti račun ali situacijo podizvajalca, ki ga/jo je predhodno potrdil,
* svojemu računu priložiti natančno specifikacijo prejemnikov plačil,
* za vsakega podizvajalca na poziv naročnika, v vsakem primeru pa pred pričetkom del s strani podizvajalca, predložiti podizvajalsko pogodbo.

# ZAUPNOST

Gospodarski subjekti, ki se v postopku javnega naročanja seznanijo z zaupnimi podatki oziroma poslovnimi skrivnostmi, so jih dolžni varovati v skladu s predpisi. Podatki, ki jih bo gospodarski subjekt upravičeno označil kot poslovno skrivnost, bodo uporabljeni zgolj za namene postopka javnega naročanja in ne bodo dostopni nikomur zunaj kroga oseb, ki bodo vključene v postopek oddaje javnega naročila. Ti podatki ne bodo objavljeni na odpiranju ponudb, in tudi ne v nadaljevanju postopka.

Kot poslovno skrivnost lahko gospodarski subjekt označi podatke, ki niso splošno znani ali lahko dosegljivi osebam v krogih, ki se običajno ukvarjajo s to vrsto informacij, imajo tržno vrednost in so kot poslovna skrivnost opredeljeni z njegovimi internimi akti. V kolikor bo gospodarski subjekt določene podatke označil kot poslovno skrivnost, si naročnik pridržuje pravico, da ga pozove k predložitvi internega akta (sklepa, pravilnika ali podobnega) o varovanju poslovne skrivnosti, v katerem mora biti opredeljeno, katere podatke je treba varovati kot poslovno skrivnost ter iz kakšnega razloga. Naročnik bo obravnaval kot zaupne tiste podatke v ponudbeni dokumentaciji, ki bodo jasno označeni kot poslovna skrivnost. Če je zaupen samo določen podatek v dokumentu, mora biti to jasno označeno.

Pri poslovanju z javnim sektorjem so nekatere informacije javne, zato obstajajo izjeme od varovanja poslovne skrivnosti. Naročnik ne bo varoval zaupnosti podatkov, ki so javni na podlagi ZJN-3 oziroma na drugi pravni podlagi, ne glede na to, ali jih bo gospodarski subjekt označil kot poslovno skrivnost. Na podlagi drugega odstavka 35. člena ZJN-3 so javni podatki specifikacije ponujenega blaga, storitve ali gradnje in količina iz te specifikacije, cena na enoto, vrednost posamezne postavke in skupna vrednost iz ponudbe ter vsi tisti podatki, ki so vplivali na razvrstitev ponudbe v okviru drugih meril. Poslovne skrivnosti ne morejo predstavljati tudi podatki, ki so javni na podlagi drugih predpisov ali pravne prakse pristojnih organov.

Naročnik bo imena ponudnikov in predložene ponudbe varoval kot poslovno skrivnost do roka, določenega za odpiranje ponudb. Vsi dokumenti v zvezi z oddajo javnega naročila so po pravnomočnosti odločitve o oddaji naročila javni, če ne vsebujejo poslovnih skrivnosti, tajnih in osebnih podatkov. Pred tem datumom se določbe zakona, ki ureja dostop do informacij javnega značaja, ne uporabljajo.

# ODSTOP OD ODDAJE JAVNEGA NAROČILA

Naročnik lahko ustavi postopek oddaje javnega naročila, zavrne vse ponudbe ali odstopi od izvedbe javnega naročila.

Naročnik lahko skladno s prvim odstavkom 90. člena ZJN-3 do poteka roka za oddajo ponudb kadar koli ustavi postopek oddaje javnega naročila. Naročnik lahko skladno s petim odstavkom 90. člena ZJN-3 na vseh stopnjah postopka po izteku roka za odpiranje ponudb zavrne vse ponudbe. Naročnik lahko skladno z osmim odstavkom 90. člena ZJN-3 po sprejemu odločitve o oddaji naročila do sklenitve pogodbe odstopi od izvedbe javnega naročila iz razlogov, da predmeta javnega naročila ne potrebuje več ali da zanj nima zagotovljenih sredstev ali da se pri naročniku pojavi utemeljen sum, da je bila ali bi lahko bila vsebina pogodbe posledica storjenega kaznivega dejanja ali da so nastale druge izredne okoliščine, na katere naročnik ni mogel vplivati in jih predvideti ter zaradi katerih je postala izvedba javnega naročila z izbranim ponudnikom nemogoča.

Naročnik v nobenem od navedenih primerov gospodarskim subjektom ne odgovarja za stroške, ki so jih imeli v zvezi s pripravo in oddajo ponudbe ter za kakršne koli druge stroške ali škodo. Naročnik si pridržuje pravico, da poveča ali zmanjša obseg predmeta naročila oziroma ga prilagodi dejanskim potrebam. Naročnik gospodarskim subjektom ne odgovarja za stroške ali škodo, ki bi jo lahko imeli v primeru, da naročnik zmanjša predmet javnega naročila na obseg, ki je manjši od predvidenega.

# POGODBA

Osnutek pogodbe, ki jo bo naročnik sklenil z izbranim ponudnikom, je del te razpisne dokumentacije. Ponudniki morajo osnutek pogodbe **na vsaki strani parafirati.** Ponudnikom v fazi priprave in oddaje ponudbe osnutka pogodbe še ni treba datirati, podpisati in žigosati.

Naročnik bo pogodbo pred sklenitvijo v okviru tretjega odstavka 67. člena ZJN-3 tehnično in vsebinsko smiselno prilagodil glede na to, ali bo izbrani ponudnik predložil skupno ponudbo, prijavil sodelovanje podizvajalcev in podobno, ter jo posredoval izbranemu ponudniku v podpis v roku iz osmega odstavka 90. člena ZJN-3.

Izbrani ponudnik bo moral v roku osmih (8) dni od prejema s strani naročnika podpisane pogodbe podpisati in vrniti pogodbo naročniku. Izjemoma, v primeru nastanka nepredvidljivih in neodvrnljivih objektivnih okoliščin, ki bi onemogočale podpis pogodbe v zgoraj navedenem roku, lahko naročnik pristane tudi na daljši rok za sklenitev pogodbe, ni pa k temu zavezan.

Pogodba je sklenjena z dnem, ko jo podpiše zadnja izmed pogodbenih strank. Izbrani ponudnik mora skupaj s podpisano pogodbo naročniku predložiti originalno podpisano in žigosano bianko menico za dobro izvedbo pogodbenih obveznosti v papirni obliki.

# PROTIKORUPCIJSKO DOLOČILO

Vsak neupravičen poskus gospodarskega subjekta, da vpliva na obravnavo ponudb s strani naročnika ali odločitev glede oddaje naročila, bo imel za posledico zavrnitev njegove ponudbe. V času trajanja razpisa naročnik in ponudnik ne smeta pričenjati in izvajati dejanj, ki bi v naprej določila izbor določene ponudbe.

Naročnik bo zavrnil tudi ponudbo ponudnika, ki bo poskusil neupravičeno pridobiti zaupne informacije, zaradi katerih bi lahko imel neupravičeno prednost v postopku javnega naročanja, oziroma ponudnika, ki bo predložil zavajajoče informacije, ki bi lahko pomembno vplivale na odločitev o javnem naročilu.

V času od izbire ponudbe do pričetka veljavnosti pogodbe (z izjemo zakonitega uveljavljanja pravnega varstva), ponudnik ne sme pričenjati dejanj, ki bi lahko povzročila, da pogodba ne bi pričela veljati ali ne bi bila izpolnjena. V primeru ustavitve postopka nobena stran ne sme pričenjati in izvajati postopkov, ki bi otežili razveljavitev ali spremembo odločitve o izbiri izvajalca ali bi vplivali na nepristranskost Državne revizijske komisije.

Skladno s prvim odstavkom 35. člena Zakona o integriteti in preprečevanju korupcije (Uradni list RS, št. 69/2011; ZIntPK) naročnik ne sme naročati blaga, storitev ali gradenj od subjektov, v katerih je funkcionar, ki pri naročniku opravlja funkcijo, ali njegov družinski član:

* udeležen kot poslovodja, član poslovodstva ali zakoniti zastopnik ali
* je neposredno ali preko drugih pravnih oseb v več kot pet odstotnem deležu udeležen pri ustanoviteljskih pravicah, upravljanju ali kapitalu.

# POUK O PRAVNEM VARSTVU

Zahteva za pravno varstvo v postopkih javnega naročanja se lahko vloži zoper vsako ravnanje naročnika v postopku javnega naročanja, razen če ZJN-3 ali Zakon o pravnem varstvu v postopkih javnega naročanja (Uradni list RS, št. 43/2011, 60/2011, 63/2013, 90/2014, 60/2017 in 72/2019; ZPVPJN) določa drugače.

Zahtevek za revizijo, ki se nanaša na vsebino objave, povabilo k oddaji ponudbe ali razpisno dokumentacijo, se vloži v desetih delovnih dneh od dneva objave obvestila o naročilu ali prejema povabila k oddaji ponudbe. Zahtevka za revizijo v tem primeru ni dopustno vložiti po roku za prejem ponudb, razen če je naročnik v postopku javnega naročanja določil rok za prejem ponudb, ki je krajši od desetih delovnih dni. V tem primeru se lahko zahtevek za revizijo vloži v desetih delovnih dneh od dneva objave obvestila o naročilu. Kadar naročnik spremeni ali dopolni navedbe v objavi, povabilu k oddaji ponudbe ali v razpisni dokumentaciji, se lahko zahtevek za revizijo, ki se nanaša na spremenjeno, dopolnjeno ali pojasnjeno vsebino objave, povabila ali razpisne dokumentacije ali z njim neposredno povezano navedbo v prvotni objavi, povabilu k oddaji ponudbe ali razpisni dokumentaciji, vloži v desetih delovnih dneh od dneva objave obvestila o dodatnih informacijah, informacijah o nedokončanem postopku ali popravku, če se s tem obvestilom spreminjajo ali dopolnjujejo zahteve ali merila za izbiro najugodnejšega ponudnika.

Vlagatelj vloži zahtevek za revizijo preko portala eRevizija (<https://www.portalerevizija.si/>) ali, do vključno 31.12.2020, pisno neposredno pri naročniku ali po pošti priporočeno ali priporočeno s povratnico. V primeru opisane pisne vložitve vlagatelj s kopijo zahtevka za revizijo obvesti Ministrstvo za javno upravo, Direktorat za javno naročanje, Tržaška cesta 19a, 1000 Ljubljana. Od 1.1.2021 dalje lahko vlagatelj vloži zahtevek za revizijo le še preko portala eRevizija. Vlagatelj zahtevka za revizijo, ki se nanaša na vsebino objave, povabilo k oddaji ponudbe ali razpisno dokumentacijo, mora pred vložitvijo zahtevka plačati takso v višini 4.000,00 EUR. Vlagatelj mora zahtevku za revizijo priložiti potrdilo o plačilu takse.

Takso za predrevizijski in revizijski postopek mora vlagatelj plačati na transakcijski račun Ministrstva za finance, številka SI56 0110 0100 0358 802, odprt pri Banki Slovenije, Slovenska 35, 1505 Ljubljana, Slovenija, SWIFT KODA: BSLJSI2X; IBAN:SI56011001000358802 – taksa za postopek revizije javnega naročanja.

Za plačilo za takse se uporabi referenca po modelu 11. Referenca je sestavljena iz treh podatkov (P1 - P2 - P3). Prvi in drugi del reference, P1 in P2, sta vedno enaka in se ločita z vezajem, pri čemer je vrednost P1: 16110, vrednost P2: 7111290. Zadnji, tretji del reference, P3, predstavlja številko objave obvestila o javnem naročilu na Portalu javnih naročil. Sestavljen je iz 8 cifer, pri čemer je prvih šest cifer namenjenih številki objave obvestila o naročilu, zadnji dve mesti pa sta namenjeni navedbi letnice iz številke objave javnega naročila.

 SB Nova Gorica

mag. Ernest Gortan, v.d. direktorja

# PONUDBA – PONUDBENI PREDRAČUN

Gospodarski subjekt:

|  |  |
| --- | --- |
| Polni naziv |  |
| Naslov |  |
| Matična številka |  |

V postopku oddaje javnega naročila »Nadgradnja in vzdrževanje RTG aparatov Philips CT in MR«, naročnika SB Nova Gorica, kot ponudnik oziroma vodilni partner v skupini ponudnikov podajamo sledečo ponudbo, skladno z razpisno dokumentacijo javnega naročila in veljavnimi predpisi.

Naša ponudbena cena za predmet javnega naročila znaša:

|  |  |  |  |  |  |
| --- | --- | --- | --- | --- | --- |
| Št. | Postavka | Enota mere | Kol. | Cena na enoto mere | Cena postavke brez DDV |
| 1. | Posodobitev programske opreme za aparat MR Philips Achieva 1,5T na izid R5.xx | kpl | 1 |  |  |
| 2. | Vzdrževanje aparata MR Philips Achieva 1,5T po načelu »all inclusive« | mesec | 24 |  |  |
| 3. | Posodobitev programske opreme za aparat CT Philips Brilliance 64 na izid R4.xx skupaj z iPatient Plus – BR64 | kpl | 1 |  |  |
| 4. | Vzdrževanje aparata CT Philips Brilliance 64 po načelu »all inclusive« | mesec | 60 |  |  |

|  |  |
| --- | --- |
| Skupna ponudbena cena brez DDV |  |
| DDV \_\_\_\_\_\_ % |  |
| Skupna ponudbena cena z DDV |  |

Morebitne dodatne storitve izvajalca ter storitve, ki se izvedejo zunaj rednega delovnega časa, se obračunajo v odvisnosti od dejansko izvedene količine, skladno s sledečimi urnimi postavkami:

|  |  |  |  |  |  |
| --- | --- | --- | --- | --- | --- |
| Št. | Postavka | Enota mere | Kol. | Cena na enoto mere | Cena postavke brez DDV |
| 1. | Cena delovne ure serviserja | ura | 1 |  |  |
| 2. | Cena delovne ure serviserja – popoldansko delo izven delovnega časa | ura | 1 |  |  |
| 3. | Cena delovne ure serviserja – delo ob vikendih in praznikih | ura | 1 |  |  |

Ponudba velja do vključno dne 31.3.2021.

Z oddajo ponudbe potrjujemo, da bomo storitve izvedli na način in pod pogoji, kot so navedeni v razpisni dokumentaciji, vključno z osnutkom pogodbe.

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

 *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# SEZNAM REFERENČNIH DEL

Gospodarski subjekt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V postopku oddaje javnega naročila »Nadgradnja in vzdrževanje RTG aparatov Philips CT in MR«, naročnika SB Nova Gorica, izjavljamo, da smo (oziroma so subjekti, ki nastopajo v naši ponudbi) v zadnjih treh letih, šteto od dneva objave obvestila o tem naročilu na Portalu javnih naročil, uspešno (to je časovno, količinsko in kakovostno v skladu z naročilom oziroma pogodbo ter veljavnimi predpisi) izvedli storitve nadgradnje RTG CT aparata/aparatov in RTG MR aparata/aparatov pri vsaj enem naročniku v območju EU v skupni vrednosti najmanj 50.000,00 EUR brez DDV, in sicer:

|  |  |  |  |  |  |
| --- | --- | --- | --- | --- | --- |
| Št. | Imetnik reference (subjekt v ponudbi) | Naziv oziroma opis referenčnega posla | Vrednost reference v ref. obdobju (v EUR brez DDV) | Datum začetka in končanja referenčnega posla | Referenčni naročnik in kontaktna oseba |
| 1. |  |  |  |  |  |

Ta izjava je dana pod kazensko in materialno odgovornostjo.

*Gospodarski subjekt lahko obrazec in njegove posamezne vrstice po potrebi razširi.*

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

 *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# REFERENČNO POTRDILO

Referenčni naročnik: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pod kazensko in materialno odgovornostjo daje to referenčno potrdilo o dobro opravljenem delu, s katerim izjavlja, da je spodaj navedeni gospodarski subjekt uspešno (to je časovno, količinsko in kakovostno v skladu z naročilom, pogodbo in veljavnimi predpisi) izvedel spodaj navedeni posel.

Gospodarski subjekt, ki je izvedel referenčni posel: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Naziv oziroma opis referenčnega posla: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Naziv oziroma številka ter datum pogodbe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Datum začetka in končanja referenčnega posla: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Vrednost izvedenih storitev v obdobju zadnjih treh let (v EUR brez DDV):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Kontaktna oseba referenčnega naročnika (ime, priimek, elektronski naslov in telefonska številka):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe ref. naročnika:

 *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# PODIZVAJALCI

Gospodarski subjekt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V postopku oddaje javnega naročila »Nadgradnja in vzdrževanje RTG aparatov Philips CT in MR«, naročnika SB Nova Gorica, izjavljamo, da bomo javno naročilo izvedli s sledečimi podizvajalci:

|  |  |  |  |  |
| --- | --- | --- | --- | --- |
| Št. | Naziv in naslov podizvajalca | Del naročila, ki ga prevzame podizvajalec | Kontaktna oseba podizvajalca, telefon, e-mail | Zakoniti zastopniki podizvajalca |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |

*Gospodarski subjekt lahko obrazec in njegove posamezne vrstice po potrebi razširi.*

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

 *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# IZJAVA PODIZVAJALCA O NEPOSREDNIH PLAČILIH

Gospodarski subjekt (podizvajalec): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V postopku oddaje javnega naročila »Nadgradnja in vzdrževanje RTG aparatov Philips CT in MR«, naročnika SB Nova Gorica, na podlagi četrte alineje drugega odstavka 94. člena ZJN-3 podajamo zahtevo, da naročnik Splošna bolnišnica dr. Franca Derganca Nova Gorica, Ulica padlih borcev 13A, 5290 Šempeter pri Gorici namesto ponudnika \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ poravnava naše terjatve do ponudnika neposredno nam.

Skladno z drugo alinejo petega odstavka 94. člena ZJN-3 soglašamo, da naročnik namesto ponudnika poravna naše terjatve do ponudnika neposredno nam.

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe podizvajalca:

 *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# MENIČNA IZJAVA

Gospodarski subjekt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V postopku oddaje javnega naročila »Nadgradnja in vzdrževanje RTG aparatov Philips CT in MR«, naročnika SB Nova Gorica, izjavljamo, da pooblaščamo naročnika Splošna bolnišnica dr. Franca Derganca Nova Gorica, Ulica padlih borcev 13A, 5290 Šempeter pri Gorici, da izpolni v vseh neizpolnjenih delih, vključno s pripisom »brez protesta«, podpisano in žigosano bianko menico za dobro izvedbo pogodbenih obveznosti, ki jo bomo predložili naročniku v primeru sklenitve Pogodbe o nadgradnji in vzdrževanju RTG aparatov Philips CT in MR, in sicer do zneska \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR, kar predstavlja 10% pogodbene vrednosti z DDV. Ta menična izjava je veljavna do vključno dneva sklenitve Pogodbe plus 62 mesecev.

Naročnik lahko bianko menico izpolni in unovči v primerih, če:

1. izvajalec ne prične izpolnjevati svojih pogodbenih obveznosti v roku in v skladu z določili pogodbe; ali
2. izvajalec preneha izpolnjevati svoje pogodbene obveznosti v skladu z določili pogodbe; ali
3. izvajalec svojih obveznosti ne izpolni skladno s pogodbo, v dogovorjeni kakovosti, obsegu ali rokih (tj. razlog neizpolnitve, nepravočasne izpolnitve ali nepravilne izpolnitve); ali
4. naročnik med izvajanjem storitev ugotovi, da dela dejansko izvaja subjekt, ki ni izvajalec, priglašeni podizvajalec ali partner v skupnem nastopu; ali
5. izvajalec odstopi od pogodbe brez utemeljenega razloga, ki bi izviral iz sfere naročnika; ali
6. naročnik odstopi od pogodbe iz utemeljenega razloga, ki izvira iz sfere izvajalca; ali
7. izvajalec naročniku povzroči škodo, ki je ne povrne v roku 8 dni po pozivu naročnika; ali
8. izvajalec naročniku poda zavajajoče ali lažne izjave, podatke oziroma dokumente; ali
9. izvajalec v roku, ki ga določi naročnik, ne odpravi morebitnih pomanjkljivosti ali napak na izvedenem predmetu naročila; ali
10. izvajalec naročniku skladno z njegovim pozivom ne izroči novega, podaljšanega oziroma spremenjenega finančnega zavarovanja, ki bi bilo potrebno zaradi spremembe trajanja veljavnosti pogodbe ali vrednosti predmeta naročila.

S to izjavo tudi pooblaščamo naročnika, da predloži izpolnjeno menico v unovčenje kateri koli izmed poslovnih bank ali drugih oseb, ki v času unovčenja menice vodijo naše transakcijske račune. Hkrati nepreklicno dajemo nalog za plačilo oziroma pooblastilo vsaki poslovni banki oziroma drugi osebi, ki v času unovčenja menice vodi naš transakcijski račun, da izplača menico, predloženo s strani naročnika, iz našega denarnega dobroimetja na transakcijskem računu. V času oddaje ponudbe imamo odprte sledeče transakcijske račune:

* TRR št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri: \_\_\_\_\_\_\_\_\_\_\_\_\_\_\_\_\_\_\_\_\_\_\_;
* TRR št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri: \_\_\_\_\_\_\_\_\_\_\_\_\_\_\_\_\_\_\_\_\_\_\_;
* TRR št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri: \_\_\_\_\_\_\_\_\_\_\_\_\_\_\_\_\_\_\_\_\_\_\_;
* TRR št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri: \_\_\_\_\_\_\_\_\_\_\_\_\_\_\_\_\_\_\_\_\_\_\_.

Zgornje pooblastilo naročniku ter nalog za plačilo oziroma pooblastilo poslovni banki oziroma drugi osebi, ki vodi naš transakcijski račun, se poleg zgoraj navedenih računov nanaša tudi na transakcijske račune, ki jih odpremo po oddajo ponudbe, ne glede na to, da v predmetni izjavi niso izrecno navedeni. Menični znesek se nakaže na transakcijski račun naročnika, št. SI56 0110 0603 0279 058, odprt pri Banki Slovenije Ljubljana.

*Gospodarski subjekt lahko obrazec po potrebi razširi z navedbami dodatnih TRR računov.*

Datum: \_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# IZJAVA O UDELEŽBI V LASTNIŠTVU PONUDNIKA IN O POVEZANIH DRUŽBAH

Ponudnik: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V postopku oddaje javnega naročila »Nadgradnja in vzdrževanje RTG aparatov Philips CT in MR«, naročnika SB Nova Gorica, podajamo sledečo izjavo o udeležbi v lastništvu ponudnika in o povezanih osebah.

V lastništvu zgoraj navedenega ponudnika so udeležene sledeče osebe, kot ustanovitelji, družbeniki, vključno s tihimi družbeniki, delničarji, komanditisti ali drugi lastniki:

|  |  |  |  |
| --- | --- | --- | --- |
| Št. | Ime/Naziv | Naslov | Lastniški delež (%) |
| 1 |  |  |  |
| 2 |  |  |  |
| 3 |  |  |  |
| 4 |  |  |  |

Gospodarski subjekti, za katere se glede na določbe zakona, ki ureja gospodarske družbe, šteje, da so s ponudnikom povezane družbe, so (op. v primeru odsotnosti povezanih družb tabele ni treba izpolniti):

|  |  |  |  |
| --- | --- | --- | --- |
| Št. | Naziv | Naslov | Matična št. |
| 1 |  |  |  |
| 2 |  |  |  |
| 3 |  |  |  |
| 4 |  |  |  |

Ta izjava je dana pod kazensko in materialno odgovornostjo. Predložitev lažne izjave oziroma navedba neresničnih podatkov ima za posledico ničnost pogodbe.

*Gospodarski subjekt lahko obrazec in njegove posamezne vrstice po potrebi razširi.*

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# IZJAVA O ODSOTNOSTI OSEBNIH POVEZAV

Ime in priimek (odgovorna oseba ponudnika): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naslov stalnega bivališča: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

EMŠO: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

v postopku oddaje javnega naročila »Nadgradnja in vzdrževanje RTG aparatov Philips CT in MR«, naročnika SB Nova Gorica, kot gospodarski subjekt (s.p.) ali odgovorna oseba gospodarskega subjekta:

Naziv: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Poslovni naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matična št.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

izjavljam, da navedeni gospodarski subjekt ni/nisem povezan s funkcionarjem naročnika in po mojem vedenju ni/nisem povezan z družinskim članom funkcionarja naročnika na način, da bi bil funkcionar naročnika ali družinski član funkcionarja naročnika v gospodarskem subjektu:

udeležen kot poslovodja, član poslovodstva ali zakoniti zastopnik ali

* neposredno ali prek drugih pravnih oseb v več kot pet odstotnem deležu udeležen pri ustanoviteljskih pravicah, upravljanju ali kapitalu.

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# POGODBA O NADGRADNJI IN VZDRŽEVANJU RTG APARATOV PHILIPS CT IN MR

ki jo sklepata:

**NAROČNIK:** **Splošna bolnišnica dr. Franca Derganca Nova Gorica,** Ulica padlih borcev 13A, 5290 Šempeter pri Gorici,

 ki ga zastopa v.d. direktorja mag. Ernest Gortan

 Matična številka: 5055695000

 ID številka za DDV: SI11427205

in

**IZVAJALEC:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ki ga zastopa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Matična številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ID številka za DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 TRR: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. **člen**

**(uvodne določbe)**

Pogodbeni stranki uvodoma ugotavljata, da:

* je naročnik izvedel postopek oddaje javnega naročila »Nadgradnja in vzdrževanje RTG aparatov Philips CT in MR«, št. objave na Portalu javnih naročil: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
* je bila druga stranka te pogodbe (izvajalec) izbrana kot ponudnik, ki je oddal najugodnejšo dopustno ponudbo, odločitev o oddaji naročila pa je postala pravnomočna;
* sta ponudba izvajalca z vsemi prilogami in razpisna dokumentacija za navedeno javno naročilo sestavni del te pogodbe in izvajalca zavezujeta v celoti ter enako, kot ta pogodba. V primeru nezdružljivosti med določili pogodbe in ponudbe izvajalca oziroma razpisne dokumentacije, veljajo določila pogodbe.
	1. **člen**

**(predmet pogodbe)**

S to pogodbo naročnik oddaja, izvajalec pa prevzema v izvedbo nadgradnjo in vzdrževanje RTG aparatov Philips CT in MR.

Predmet pogodbe, ki ga izvede izvajalec, obsega:

* nadgradnjo RTG CT aparata Philips Brilliance 64 (ser. št. 9986), in sicer posodobitev programske opreme iz izida R2.x na izid R4.x, tako, da se življenjska doba aparata podaljša za 5 let, ter vzdrževanje po načelu »all inclusive«,
* nadgradnjo RTG MR aparata Philips Achieva 1,5T (ser. št. 22002), in sicer posodobitev programske opreme iz izida R3.2 na izid R5.7, tako, da se življenjska doba aparata podaljša za 2 leti, ter vzdrževanje po načelu »all inclusive«.

V okviru storitev nadgradnje RTG aparatov Philips CT in MR izvajalec izvede tudi po dva dni aplikacijskega šolanja naročnikovih uporabnikov na lokaciji naročnika (»on-site«) za uporabo vsakega od nadgrajenih aparatov.

Izvajalec mora pogodbo izpolniti v celoti, kakovostno in pravočasno, v skladu z veljavnimi predpisi, normativi, standardi in pravili stroke ter v skladu s standardom dobrega strokovnjaka. Enako velja za redno in kontinuirano izvajanje storitev vzdrževanja.

Izvajalec izjavlja, da mu je poznan predmet pogodbe in vsa spremljajoča tveganja v zvezi z njegovo izvedbo, da je seznanjen z razpisnimi zahtevami oziroma z vso prejeto dokumentacijo, ter so mu jasni in razumljivi pogoji in okoliščine za pravilno izvedbo storitev.

* 1. **člen**

**(pogodbena vrednost)**

Pogodbena vrednost za izvedbo storitev iz 2. člena pogodbe znaša:

|  |  |  |  |  |  |
| --- | --- | --- | --- | --- | --- |
| Št. | Postavka | Enota mere | Kol. | Cena na enoto mere | Cena postavke brez DDV |
| 1. | Posodobitev programske opreme za aparat MR Philips Achieva 1,5T na izid R5.xx | kpl | 1 |  |  |
| 2. | Vzdrževanje aparata MR Philips Achieva 1,5T po načelu »all inclusive« | mesec | 24 |  |  |
| 3. | Posodobitev programske opreme za aparat CT Philips Brilliance 64 na izid R4.xx skupaj z iPatient Plus – BR64 | kpl | 1 |  |  |
| 4. | Vzdrževanje aparata CT Philips Brilliance 64 po načelu »all inclusive« | mesec | 60 |  |  |

|  |  |
| --- | --- |
| Skupna pogodbena cena za predmet iz 2. člena pogodbe brez DDV: |  |
| DDV \_\_\_\_\_\_ % |  |
| Skupna pogodbena cena z DDV: |  |

Skupna pogodbena cena v EUR brez DDV z besedo:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Pogodbena vrednost servisnega vzdrževanja aparatov CT in MR zajema:

* preventivna kontrola (delo po navodilih proizvajalca),
* delo pri odpravi napak,
* originalni rezervni deli za odpravo napak,
* FCO naročnik.

Pogodbena vrednost vzdrževanja ne obsega sledečih storitev in materialov, ki jih naročnik posebej naroči ob potrebovanem kurativnem servisu in se obračunajo posebej po vsakem opravljenem posegu:

* odprava napak, ki so nastale zaradi posegov nepooblaščenih oseb,
* odprava napak, nastalih zaradi atmosferskih razelektrenj (strela),
* odprava napak, nastalih zaradi višje sile (poplave, potres, požar, itd.),
* izvedba instalacij in fizičnih prestavitev opreme,
* morebitne druge dodatne storitve, ki niso navedene v prejšnjem odstavku.

Morebitne dodatne storitve izvajalca, opredeljene v prejšnjem odstavku, ter storitve izvajalca, ki se izvedejo zunaj izvajalčevega rednega delovnega časa, se obračunajo v odvisnosti od dejansko izvedene količine, skladno s sledečimi urnimi postavkami:

|  |  |  |  |  |  |
| --- | --- | --- | --- | --- | --- |
| Št. | Postavka | Enota mere | Kol. | Cena na enoto mere | Cena postavke brez DDV |
| 1. | Cena delovne ure serviserja | ura | 1 |  |  |
| 2. | Cena delovne ure serviserja – popoldansko delo izven delovnega časa | ura | 1 |  |  |
| 3. | Cena delovne ure serviserja – delo ob vikendih in praznikih | ura | 1 |  |  |

Cene so fiksne in nespremenljive ves čas izpolnjevanja pogodbe.

Naročnik se ne zavezuje naročiti v tem členu navedenih pogodbenih količin vzdrževanja in ni odškodninsko ali kakorkoli drugače odgovoren zaradi morebitnega nedoseganja pogodbene vrednosti, kot posledice manjših potreb naročnika od prvotno predvidenih.

Pogodbena cena zajema vse popuste in stroške (stroške potrošnega materiala, potrebovanih strojev in opreme, zavarovanj, pridobitve listin in dokumentacije, dobave blaga, prevozne, organizacijske, manipulativne ter vse morebitne druge stroške, ki so neposredno ali posredno povezani z izpolnitvijo pogodbe). Naročnik izvajalcu ne bo priznal nobenih stroškov, ki niso zajeti v pogodbeni ceni.

V kolikor pride po sklenitvi pogodbe do spremembe veljavne zakonodaje, ki vpliva na izvajanje predmeta pogodbe, izvajalec ni upravičen do zvišanja pogodbene cene, temveč mora svoje obveznosti izpolniti po pogodbenimi ceni, skladno z veljavnimi predpisi, razen, kolikor bi se s spremembo zakonodaje spremenila višina davka na dodano vrednost.

* 1. **člen**

**(način obračunavanja in plačila)**

Opravljena dela po tej pogodbi bo izvajalec obračunal z izstavitvijo računa, ki ga bo naročniku dostavil v elektronski obliki (e-račun).

Naročnik bo poravnal svoje obveznosti do izvajalca po tej pogodbi na podlagi pravilno izstavljenih računov. Izvajalec izstavi račun za nadgradnje oziroma posodobitve programske opreme aparatov CT in MR v roku 8 dni po opravljenih nadgradnjah – posodobitvah, vključno z izvedbo aplikacijskega šolanja naročnikovih uporabnikov. Izvajalec izstavi račun za vzdrževanje aparatov CT in MR enkrat mesečno kot pavšal, za storitve, opravljene v preteklem mesecu, do 8. dne v mesecu za pretekli mesec.

Naročnik plača nesporni del pravilno izstavljenega računa v roku 60 dni od njegovega prejema. Če zadnji dan roka za plačilo sovpada z dnem, ko se po zakonu ne dela, se kot zadnji dan roka šteje naslednji delavnik. Kot dan plačila oziroma izpolnitve naročnikove obveznosti do izvajalca se šteje dan, ko naročnik poda nalog za plačilo organizaciji, pri kateri ima svoj transakcijski račun.

Če naročnik zapadlega zneska po potrjenem računu ne plača pravočasno, je izvajalec upravičen do zakonskih zamudnih obresti.

* 1. **člen**

**(rok izpolnitve)**

Izvajalec se obvezuje, da bo z izvedbo aktivnosti, potrebnih za ustrezno in pravočasno izpolnitev pogodbe pričel takoj po sklenitvi pogodbe, vse storitve, vezane na nadgradnje – posodobitve programske opreme aparatov CT in MR, pa bo opravil najkasneje v roku štirih (4) tednov od sklenitve pogodbe.

V primeru nastopa nepredvidljivih in neodvrnljivih okoliščin, ki bi izvajalcu onemogočale izpolnitev pogodbenih obveznosti v dogovorjenem roku, se lahko ta rok podaljša s sporazumom pogodbenih strank, vendar največ za čas trajanja takih okoliščin. Izvajalec je dolžan naročnika o nastopu takih okoliščin nemudoma obvestiti.

* 1. **člen**

**(obveznosti izvajalca)**

Obveznosti izvajalca po tej pogodbi so:

* + izvajati storitve na način, da je čim manj ovirana oziroma motena dejavnost naročnika;
	+ izvajati storitve le z zdravim delovnim osebjem, ki mora v celoti spoštovati ukrepe za preprečevanje širjenja nalezljivih bolezni, določene z veljavnimi predpisi in s strani naročnika;
	+ svoje obveznosti izpolniti vestno, pošteno in kakovostno, brez napak in zamud, skladno z določili pogodbe ter v skladu z veljavnimi predpisi, normativi, standardi ter pravili stroke;
	+ zagotoviti vse tehnične, materialne in kadrovske vire, ki so potrebni za izpolnitev pogodbe;
	+ sodelovati z naročnikom ter po potrebi z organi in tretjimi osebami s ciljem, da prevzete obveznosti izpolni kakovostno, pravočasno in brez napak;
	+ naročniku omogočati ustrezen nadzor nad izvajanjem storitev po tej pogodbi;
	+ sproti popravljati in dopolnjevati način izvedbe storitev, v kolikor naročnik ugotovi oziroma se izkaže, da je izvajalčev način izvajanja storitev pomanjkljiv ali nepravilen;
	+ varovati interese naročnika, ga sproti obveščati o vseh okoliščinah, ki bi lahko vplivale na izpolnitev pogodbenih obveznosti, ter mu na zahtevo dajati pojasnila glede izpolnjevanja pogodbe.
	1. **člen**

**(obveznosti naročnika)**

Obveznosti naročnika po tej pogodbi so:

* + izvajalcu podati pojasnila in informacije, s katerimi razpolaga in so potrebne za uspešno izpolnitev pogodbe;
	+ pravočasno obveščati izvajalca o vseh spremembah in novo nastalih okoliščinah, ki bi lahko imele vpliv na izpolnitev njegovih obveznosti;
	+ tolmačiti izvajalcu vse morebitne nejasnosti v obsegu in vsebini predmeta pogodbe;
	+ pooblaščenim osebam izvajalca omogočiti dostop do aparatov, ki so predmet nadgradnje, v terminih, ki jih dogovorita stranki sporazumno;
	+ izvajalcu plačati izpolnitev njegovih obveznosti skladno s to pogodbo.
	1. **člen**

**(podizvajalci)**

Izvajalec bo to pogodbo izpolnil s sledečimi podizvajalci, navedenimi v obrazcu »Podizvajalci«, ki je priloga te pogodbe (*po potrebi se doda dodatne alineje*):

* + \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

V primeru, da je kateri od podizvajalcev zahteval neposredna plačila, izvajalec pooblašča naročnika, da na podlagi potrjenih računov oziroma situacij s strani izvajalca neposredno plačuje podizvajalcu. Izvajalec mora svojemu računu oziroma situaciji priložiti račun oziroma situacijo podizvajalca, ki ga je predhodno potrdil, ter natančno specifikacijo prejemnikov plačil.

Če podizvajalec neposrednega plačila ni zahteval, bo naročnik od izvajalca zahteval, da mu najpozneje v 60 dneh od plačila končnega računa oziroma situacije pošlje svojo pisno izjavo in pisno izjavo podizvajalca, da je podizvajalec prejel plačilo za izpolnitev svojih obveznosti, neposredno povezanih s predmetom te pogodbe.

Izvajalec mora med izvajanjem pogodbe naročnika obvestiti o morebitnih spremembah informacij o podizvajalcih in mu poslati informacije o novih podizvajalcih, ki jih namerava naknadno vključiti v izvajanje pogodbe, in sicer najkasneje v petih dneh po spremembi (tj. v petih dneh po sklenitvi pogodbe s podizvajalcem, a pred pričetkom izvajanja del s strani podizvajalca).

Vsak podizvajalec, ki bo nominiran naknadno, po sklenitvi te pogodbe, mora izkazovati odsotnost obstoja razlogov za izključitev. V primeru nominacije novega podizvajalca namesto prejšnjega, mora novi podizvajalec izkazovati tudi izpolnjevanje tistih pogojev za priznanje sposobnosti, ki jih je izvajalec izpolnjeval s prejšnjim podizvajalcem. Izvajalec mora za podizvajalce, ki jih namerava v izpolnitev javnega naročila vključiti po sklenitvi pogodbe, predložiti dokazila o neobstoju razlogov za izključitev ob predlogu za nominacijo, pred pričetkom izvajanja del s strani novega podizvajalca. Noben naknadno angažiran podizvajalec, ki ni bil priglašen že ob oddaji ponudbe, ne sme pričeti z izvedbo storitev, dokler naročnik ne odobri njegovega angažiranja. Naročnik bo podizvajalca potrdil, ko bo preveril izpolnjevanje neobstoja vseh razlogov za izključitev in, v kolikor bo to primerno, pogojev, ki veljajo za podizvajalca.

Izvajalec mora za novo angažirane podizvajalce predložiti obrazec ESPD, obrazec »Podizvajalci«, potrdila iz kazenske evidence za podizvajalca in za vse njegove fizične osebe iz prvega odstavka 75. člena ZJN-3 (oziroma overjene zaprisežene izjave o nekaznovanosti) in, v kolikor je to relevantno, obrazec »Izjava podizvajalca o neposrednih plačilih«, obrazec »Seznam referenčnih del« ter obrazec »Referenčno potrdilo«. Zaradi hitrejše obravnave predloga za nominacijo podizvajalca lahko izvajalec poleg navedenih obrazcev predloži tudi dokazila o neobstoju razlogov za izključitev ter, če je relevantno, o izpolnjevanju pogojev.

Naročnik bo zavrnil naknadno nominiranega podizvajalca:

* če zanj obstajajo razlogi za izključitev, kot so navedeni v točki 8.2 razpisne dokumentacije za predmetno javno naročilo, skladno s katero je bila sklenjena ta pogodba, ter zahteval zamenjavo predlaganega podizvajalca (oziroma prevzem dela naročila zavrnjenega podizvajalca s strani izvajalca),
* če bi to lahko vplivalo na nemoteno izvajanje ali dokončanje del,
* če novi podizvajalec ne izpolnjuje pogojev za oddajo javnega naročila vsaj v enaki meri, kot jih je izpolnjeval podizvajalec, namesto katerega želi izvajalec nominirati novega podizvajalca.

Če naročnik ugotovi, da dela izvaja podizvajalec, ki ga izvajalec ni nominiral v svoji ponudbi in za njegovo nominacijo tudi ni pridobil naknadnega soglasja naročnika, ima naročnik pravico odstopiti od te pogodbe. Naročnik si pridržuje pravico, da med izvajanjem pogodbe kadarkoli preveri, delavci katerega gospodarskega subjekta izpolnjujejo predmet naročila.

Izvajalec v razmerju do naročnika v celoti odgovarja za izvedbo naročila, tudi če naročilo izvede s podizvajalci.

* 1. **člen**

**(zavarovanje za dobro izvedbo pogodbenih obveznosti)**

Izvajalec mora skupaj s podpisom te pogodbe naročniku predložiti originalno podpisano in žigosano bianko menico za dobro izvedbo pogodbenih obveznosti, v papirni obliki. Pogodbeni stranki ugotavljata, da je izvajalec naročniku že predložil menično izjavo s pooblastilom za izpolnitev take menice, s katero je naročnika za primer izpolnitve katere od spodaj navedenih okoliščin pooblasti za izpolnitev bianko menice do višine 10% od skupne vrednosti pogodbe z DDV.

Če se skladno s 95. členom ZJN-3 spremeni rok veljavnosti pogodbe ali vrednost predmeta naročila, mora izvajalec temu ustrezno spremeniti, podaljšati oziroma nadomestiti menično izjavo za dobro izvedbo pogodbenih obveznosti. V primeru, ko naročnik unovči bianko menico, mu mora izvajalec brez nepotrebnega odlašanja predložiti novo bianko menico v nadaljnje zavarovanje dobre izvedbe pogodbenih obveznosti.

Finančno zavarovanje za dobro izvedbo pogodbenih obveznosti lahko naročnik unovči, če:

* izvajalec ne prične izvajati svojih pogodbenih obveznosti v roku in v skladu z določili pogodbe,
* izvajalec preneha izpolnjevati svoje pogodbene obveznosti v skladu z določili pogodbe,
* izvajalec svojih obveznosti ne izpolni skladno s pogodbo, v dogovorjeni kakovosti, obsegu ali rokih (tj. razlog neizpolnitve, nepravočasne izpolnitve ali nepravilne izpolnitve),
* naročnik med izvajanjem storitev ugotovi, da dela dejansko izvaja subjekt, ki ni izvajalec, priglašeni podizvajalec ali partner v skupnem nastopu,
* izvajalec naročniku povzroči škodo, ki je ne povrne v roku 8 dni po pozivu naročnika,
* izvajalec naročniku poda zavajajoče ali lažne izjave, podatke oziroma dokumente,
* izvajalec v roku, ki ga določi naročnik, ne odpravi morebitnih pomanjkljivosti ali napak na izvedenem predmetu naročila,
* izvajalec naročniku skladno z njegovim pozivom ne izroči novega, podaljšanega oziroma spremenjenega finančnega zavarovanja za dobro izvedbo pogodbenih obveznosti, ki bi bilo potrebno zaradi spremembe trajanja veljavnosti pogodbe ali vrednosti predmeta naročila.

Finančno zavarovanje za dobro izvedbo pogodbenih obveznosti lahko naročnik unovči tudi, če naročnik odstopi od pogodbe iz drugega utemeljenega razloga, ki izvira iz sfere izvajalca ali, če izvajalec odstopi od pogodbe brez utemeljenega razloga, ki bi izviral iz sfere naročnika.

* 1. **člen**

**(pregled in prevzem izvedenih storitev)**

Ob dokončanju vseh pogodbenih storitev, vezanih na nadgradnje oziroma posodobitve programske opreme aparatov CT in MR, naročnik pregleda oziroma preizkusi izvedeni predmet pogodbe. V primeru, da naročnik pri tem odkrije napake, se te zapisniško zabeležijo, pogodbene storitve pa se ne štejejo za dokončane in jih naročnik ne prevzame. V kolikor izvedeni predmet naročila nima očitnih napak, se prevzem opravi.

Izvajalec najkasneje ob prevzemu naročniku izroči tehnično in uporabniško dokumentacijo nadgradenj aparatov CT in MR. Dokumentacija mora vsebovati natančen opis programske opreme skupaj z navodili za delo aparatoma po nadgrajeni programski opremi.

Morebitne napake, ugotovljene na pregledu, je dolžan izvajalec na poziv naročnika brezplačno odpraviti v sorazmernem roku, ki ga določi naročnik, upoštevajoč resnost napake, njene posledice za uporabo aparatov ter aktivnosti, potrebne za odpravo napake. Če izvajalec ne odpravi napak v tako določenem roku, jih je upravičen odpraviti naročnik na stroške izvajalca. Izvajalec naročniku v vsakem primeru odgovarja za nastalo škodo zaradi napak na izvedenem predmetu naročila oziroma zaradi nemožnosti pravočasnega prevzema.

S pregledom in prevzemom posodobitve programske opreme aparatov CT in MR prične teči obdobje vzdrževanja.

* 1. **člen**

**(vzdrževanje)**

V obdobju vzdrževanja aparatov CT in MR izvajalec izvaja redne preventivne kontrole aparatov (delo po navodilih proizvajalca), odpravlja napake oziroma okvare, ki se pojavijo na aparatih, in zagotavlja originalne rezervne dele za odpravo napak oziroma okvar.

Izvajalec vodi evidenco opravljenih storitev na osnovi nalogov, podpisanih s strani naročnika. Izvajalec dostavlja naročniku pisna poročila o vseh opravljenih storitvah.

Odzivni čas za pričetek odprave napake je do 4 ure po prijavi napake. Čas za odpravo napake za CT aparat je do 72 ur ( 3 dni). Če odprava napake sloni na rezervnem delu, ki ga v tem času ni možno dobiti zaradi okoliščin, neodvisnih od ponudnika, pa 72 ur (3 dni) od pridobitve rezervnega dela. Čas odprave napake za MRI aparat je 120 ur (5 dni). V primeru okvare »quench« na aparatu MR, znaša čas za odpravo napake 15 delovni dni, razen v kolikor se stranki v posameznem primeru dogovorita drugače. Čas za odpravo napak ne velja v času vikendov in praznikov.

Izvajalec izvaja popravila v svojem rednem delovnem času. V kolikor bi dela motila delovni proces naročnika, se delo izvaja v skladu z dogovorom med naročnikom in izvajalcem. Delo izven rednega delovnega časa izvajalca se obračuna skladno s 3. členom pogodbe.

Izvajalec zagotavlja, da bodo vsi nadomestni deli, ki jih naročnik naroči do 16.00 ure na delovni dan, še isti dan naročeni pri proizvajalcu tako, da proizvajalec pošlje te dele izvajalcu po hitri pošti še isti dan. Izvajalec se obvezuje, da bo rezervne dele takoj po dostavi uporabil za odpravo napake.

Naročnik lahko izvaja preverjanje kakovosti in obsega realizacije predmeta pogodbe, ter lahko po potrebi, za posamezna preverjanja, organizira komisijo za preverjanje kakovosti in obsega storitev v sestavi: naročnik, izvajalec in po potrebi zunanji svetovalec. Komisija lahko primerja vsebino izvedenih storitev z vsebino predmeta pogodbe in z dostavljenimi mesečnimi poročili. Rezultati preverjanj se dokumentirajo v pisni ali elektronski obliki.

* 1. **člen**

**(predstavnika pogodbenih strank)**

Pogodbeni stranki imenujeta svoje predstavnike z namenom zagotoviti jasne in dostopne kanale komunikacije, sodelovanja, dajanja informacij in tekočega usklajevanja pri izvrševanju pogodbe.

Odgovorni predstavnik naročnika po tej pogodbi je Beno Repe, dr. med., spec. radiologije

Odgovorni predstavnik izvajalca po tej pogodbi je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Pogodbeni stranki zagotovita, da sta njuna predstavnika pooblaščena, da zanju podajata izjave volje v zvezi z izvrševanjem te pogodbe. V kolikor glede določenega vprašanja predstavnik stranke ni pooblaščen za dajanje izjav volje, mora to vnaprej posebej sporočiti nasprotni stranki. Morebitno zamenjavo odgovornega predstavnika lahko pogodbena stranka opravi samo s pisnim sporočilom nasprotni stranki.

* 1. **člen**

**(odstop od pogodbe)**

Naročnik lahko odstopi od te pogodbe z odpovednim rokom 8 dni v primerih, opredeljenih v tretjem odstavku 9. člena pogodbe, če pride izvajalec ali njegov podizvajalec v katerega od položajev, opisanih v tretji alineji četrtega odstavka 67. člena ZJN-3 (socialna klavzula, podrobneje opisana v nadaljevanju pogodbe) ali, če izvajalec drugače huje krši določila te pogodbe.

Naročnik lahko v obdobju vzdrževanja z odpovednim rokom enega (1) meseca odstopi od pogodbe tudi v primeru, da aparatov, ki so predmet vzdrževanja, ne bi več uporabljal, ali v primeru, da storitev vzdrževanja ne bi več potreboval iz drugega poslovnega razloga. Prav tako lahko naročnik iz enakih razlogov ter z enakim rokom obvestitve zmanjša obseg pogodbe (z ustreznim zmanjšanjem plačila za mesečno vzdrževanje) na zgolj en aparat v primeru, da ne bi več potreboval vzdrževanja drugega aparata.

* 1. **člen**

**(pogodbena kazen)**

Če izvajalec zamuja z izpolnitvijo katere koli svoje pogodbene obveznosti iz razloga, ki ne izvira iz sfere naročnika, mu lahko naročnik obračuna pogodbeno kazen v višini 1 promil (1 ‰) celotne pogodbene vrednosti (brez DDV) za vsak dan zamude, vendar ne več, kot 10% celotne pogodbene vrednosti (brez DDV).

Če izvajalec svojih obveznosti po tej pogodbi ne izpolni (pri čemer ne gre za izpolnitev z zamudo) ali jih izpolni z napako, ki je na poziv naročnika ne odpravi v celoti in v postavljenem roku, mu lahko naročnik obračuna pogodbeno kazen v višini 10% celotne pogodbene vrednosti (brez DDV).

Obveznost plačila pogodbene kazni ni pogojena z nastankom škode naročniku. V kolikor nastane naročniku škoda, lahko naročnik njeno povrnitev uveljavlja po splošnih pravilih odškodninske odgovornosti.

Naročnik iz naslova pogodbene kazni izstavi izvajalcu račun, ki ga mora izvajalec plačati v roku 8 (osmih) dni od prejema. Izvajalec se strinja, da lahko naročnik terjatev iz naslova zaračunane pogodbe kazni pobota z morebitnimi finančnimi obveznostmi naročnika do izvajalca po tej pogodbi.

* 1. **člen**

**(pravice intelektualne lastnine)**

Z dnem plačila pridobi naročnik vse materialne in druge avtorske pravice izvajalca, ki nastanejo v zvezi s to pogodbo, in to neizključno, v neomejenem obsegu in za ves čas njihovega trajanja, razen moralne avtorske pravice, ki ostanejo avtorju.

Pravice na produktih, ki niso last izvajalca, in se uporabljajo v okviru tega posla, prenese izvajalec na naročnika v obsegu, v kakršnem jih je sam pridobil.

Izvajalec se zaveže, da bo v primeru, če tretja oseba zatrjuje, da izdelek, ki je predmet te pogodbe in ga naročniku zagotavlja izvajalec, krši pravice intelektualne lastnine te tretje osebe, naročnika varoval pred tem zahtevkom na svoje stroške in bo plačal vse stroške in škodo, ki bi jih sodišče dokončno prisodilo ali so vključeni v poravnavo, ki jo je potrdil izvajalec, pod pogojem, da naročnik izvajalca nemudoma obvesti o zahtevku ter omogočil izvajalcu, da nadzoruje obrambo in z njim sodeluje v obrambi in v kakršnihkoli s tem povezanih pogajanjih glede poravnave.

Če pride do takšnega zahtevka ali se zdi mogoče, da bo do njega prišlo, izvajalec naročniku omogoči nadaljnjo uporabo izdelka ali spremembo ali zamenjavo izdelka s takšnim, ki mu je funkcionalno vsaj enakovreden.

Izvajalec nima nikakršne odgovornosti za kakršenkoli zahtevek, ki temelji:

* na čemerkoli, kar je priskrbel naročnik in kar je vgrajeno v izdelek ali izvajalčeva usklajenost s kakršnimikoli načrti, specifikacijami ali navodili, ki jih je zagotovil naročnik ali tretja oseba na naročnikovem mestu;
* na naročnikovi modifikaciji izdelka ali na uporabi izdelka v nasprotju z navodili za njegovo uporabo; ali
* na kombinaciji, na delovanju ali na uporabi izdelka z drugimi izdelki, ki jih ni dobavil izvajalec ali na kombinaciji, na delovanju ali na uporabi izdelka s katerimkoli izdelkom, podatki, napravo, ki je ni dobavil izvajalec ali na distribuciji, na delovanju ali na uporabi izdelka v korist tretje osebe izven naročnika.
	1. **člen**

**(socialna klavzula)**

Ta pogodba preneha veljati, če se naročnik seznani z dejstvom, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca ali njegovega podizvajalca, ali če se naročnik seznani z dejstvom, da je pristojni državni organ pri izvajalcu ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

Razvezni pogoj se uresniči pod pogojem, da je od seznanitve s kršitvijo in do izteka veljavnosti pogodbe še najmanj šest mesecev, v primeru nastopanja s podizvajalci pa tudi, če zaradi ugotovljene kršitve pri podizvajalcu izvajalec ustrezno ne nadomesti ali zamenja tega podizvajalca v roku 30 dni od seznanitve s kršitvijo. V primeru izpolnitve razveznega pogoja se šteje, da je pogodba razvezana z dnem sklenitve nove pogodbe o izvedbi javnega naročila, pri čemer bo naročnik nov postopek oddaje javnega naročila začel nemudoma, vendar najkasneje v 30 dneh od seznanitve s kršitvijo. Če naročnik v tem roku ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

* 1. **člen**

**(protikorupcijska klavzula)**

Pogodba, pri kateri kdo v imenu ali na račun izvajalca, predstavniku ali posredniku naročnika obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku naročnika, posredniku naročnika, izvajalcu ali njegovemu predstavniku, zastopniku ali posredniku, je nična.

* 1. **člen**

**(varstvo osebnih podatkov)**

Pogodbeni stranki se zavezujeta, da bosta morebitne osebne podatke varovali in obdelovali v skladu z določili Zakona o varstvu osebnih podatkov (Uradni list RS, št. 94/2007) in Uredbe EU 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L 119, 4.5.2016), o čemer skleneta poseben sporazum v skladu s Splošno uredbo o varstvu podatkov.

Pogodbeni stranki za evidence dejavnosti obdelave, ki jih vodita v zvezi z aktivnostmi po tej pogodbi, pripravita ustrezne kataloge oziroma evidence ter izvajata vse postopke v skladu z določili veljavnega zakona, ki ureja varstvo osebnih podatkov, ter Splošne uredbe o varstvu podatkov.

Izvajalec mora zagotoviti:

* da dostopa in obdeluje osebne podatke, kolikor je to potrebno v zvezi z izvrševanjem pogodbe, zgolj po navodilih naročnika;
* da so osebe, pooblaščene za obdelavo osebnih podatkov, zavezane k varovanju tajnosti oziroma zaupnosti;
* da izvede vse potrebne ukrepe za zagotavljanje varnosti osebnih podatkov;
* da upošteva pogoje za uporabo storitev pod-pogodbene obdelave;
* da pri svojem delu dosledno upošteva pravice posameznikov, do katerih osebnih podatkov dostopa;
* da podatke vrne ali izbriše po koncu obdelave;
* da naročniku zagotovi vse informacije in dokaze o pravilnem ravnanju z osebnimi podatki.
	1. **člen**

**(varstvo zaupnih podatkov)**

Pogodbeni stranki sta sporazumni, da vsi podatki, do katerih bi prišli z izvedbo te pogodbe, predstavljajo poslovno skrivnost in se zavezujeta, da bosta vse podatke skrbno varovali in jih uporabljali izključno v zvezi z izvedbo pogodbe.

Izvajalec je dolžan obvestiti svoje delavce, da lahko pri svojem delu pridejo v stik z zaupnimi podatki, pri delu z njimi pa morajo ti ravnati z največjo mero skrbnosti.

Izvajalec mora naročnika takoj obvestiti o vsakem disciplinskem ali drugem postopku zaradi kršitev delovnih obveznosti, ki ga je zoper svojega delavca sprožil v zvezi z izvajanjem storitev iz pogodbe. Izvajalec je dolžan na zahtevo naročnika nadomestiti delavca, če slednji izkaže, da je delavec ravnal ali poskušal ravnati v nasprotju z določbami pogodbe.

Za izvajalca, ki opravlja za naročnika pogodbene obveznosti, velja glede teh obveznosti enako strog način varovanja podatkov, kot ga izvaja naročnik.

Obveznost varovanja podatkov se nanaša tako na čas izvrševanja pogodbe, kot tudi za čas po tem. V primeru kršitve določb o varovanju poslovne skrivnosti, je izvajalec naročniku odškodninsko odgovoren za vso posredno in neposredno škodo.

Naročnik lahko pri izvedbi del na lokaciji naročnika od delavcev izvajalca zahteva, da izkažejo seznanjenost z vsebino iz prvega odstavka tega člena. Delavec mora pri takem delu imeti pri sebi ustrezno pooblastilo izvajalca, da lahko opravlja delo na lokaciji, kjer obstaja verjetnost, da bo prišel v stik z zaupnimi podatki.

* 1. **člen**

**(končne določbe)**

Stranki se zavezujeta, da bosta pri izvrševanju te pogodbe ravnali v dobri veri, skladno z načelom vestnosti in poštenja, ter da bosta storili vse, kar je potrebno in dopustno za izpolnitev pogodbe.

Pogodba je sklenjena z dnem podpisa obeh pogodbenih strank, veljati pa začne, ko izvajalec predloži naročniku bianko menico za dobro izvedbo pogodbenih obveznosti.

Naročnik in izvajalec se zavezujeta, da bosta morebitne spore poskušala rešiti sporazumno. V kolikor sporazuma ne bi mogla doseči, je za reševanje sporov pristojno stvarno pristojno sodišče po sedežu naročnika.

Ta pogodba je sestavljena v štirih enakih izvodih, od katerih prejme vsaka pogodbena stranka po dva izvoda. Kakršnekoli spremembe ali dopolnitve pogodbe so možne le s soglasjem pogodbenih strank in v pisni obliki.

Številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**NAROČNIK IZVAJALEC**

SB Nova Gorica \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

mag. Ernest Gortan, v.d. direktorja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_